Meštani Sinoševića odlučili da novac ulože u Dom kulture – Podrinske\nMeštani Sinoševića odlučili da novac ulože u Dom kulture\nMeštani Sinoševića u decembru su odlučivali o trošenju 789.504 dinara, a ove godine imaće na raspolaganju više od milion i sto hiljada dinara. Gradonačelnik Nebojša Zelenović, sa saradnicima, posetio je u petak ovo mesto i izrazio zadovoljstvo što su stanovnici tog sela odlučili da novac ulože u Dom kulture.\n-Kada smo ušli u proces referenduma obećao sam da će sve izglasano biti urađeno i to se upravo dešava u Sinoševiću. Posebno mi je zadovoljstvo što su meštani Sinoševića uložili novac u uređenje i rekonstrukciju Doma kulture, kako je izglasano na decembarskom referendumu. Oni su odlučili da se deo sredstava od poreza na imovinu potroši za uređenje ovog objekta i zaustavi njegovo višedecenijsko propadanje. Ne mogu ni ja, niti bilo ko iz Beograda, da kažem šta je najbolje da se uradi u njihovom mestu, već to treba da učine sami građani koji tu žive i da čujemo šta je prava narodna volja- rekao je Zelenović i dodao da su meštani odlučili da plate više poreza na imovinu, što potvrđuje da je politika gradskog rukovodstva dobra i da postoji mogućnost da ono što je javna obaveza postane i korist građana.\nČlan Gradskog veća Svetozar Marković opisao je ovaj jedinstveni šabački proces koji građanima omogućuje da odlučuju kako će biti potrošen novac od poreza na imovinu rečima „demokratija u mom sokaku“. On je dodao da je prethodne dve decenije objekat bio u lošem stanju, te da je njegova rekonstrukcija deo plana za uređenje sela.\n-Projektom kompletnog uređenja biće obuhvaćena stara zgrada, ograda, vodosnabdevanje, kanalizaciona mreža. Raduje da smo mi kroz izbore za Savete mesnih zajednica, zahvaljujući ovoj aktivnosti, uspeli da ovde dobijemo solidnu većinu. Učestvovao sam od samog početka u izradi dokumenata, odluke i pratećeg pravilnika. Ovo je objektivna i ispravna lokalna politika koja se na ovakav način sprovodi jedino u Šapcu- poručio je Marković.\nPredsednik Mesne zajednice Sinošević Nikola Pavlović rekao je da će prostorije Doma biti namenjene radu Saveta Mesne zajednice, ali i da će postaviti stolove za bilijar i stoni tenis za mlade.\n-Za naredni referendum predložićemo meštanima da 20 odsto sredstava opredelimo za nastavak uređenja Doma kulture, a 80 odsto za šljunčenje malskih i nekategorisanih puteva koji su u lošem stanju i očekujem da ćemo dobiti podršku građana za tu ideju- naveo je on.\nPored 400 hiljada dinara za rekonstrukciju Doma kulture, novac od poreza na imovinu meštani su opredelili i za postavljanje klupa i klackalica u parku, sređivanje ograde i osvetljenje spomenika, kao i za rešavanje imovinsko- pravnog statusa centra sela.


Solarni avion preleteo Pacifik - Sputnjik Srbija\n10:00 24.04.2016 (osveženo 10:25 24.04.2016) Preuzmite kraći link\nSolarni avion poleteo iz Japana za Havaje\nAvion „solarni impuls 2“ poleteo je sa Havaja u četvrtak, gde se više od osam meseci nalazio na remontu zbog neispravnih baterija koje su oštećene tokom leta iz Japana.\nU subotu uveče po lokalnom vremenu pilot Bertran Pikar je raportirao da je prešao oko četiri hiljade kilometara i preleteo iznad mosta Golden gejt u San Francisku. Međutim, sletanje na aerodrom Mofet u Silikonskoj dolini nije bilo moguće zbog jakog vetra.\nSolarni impuls 2 je započeo svoje putovanje oko sveta prošlog marta iz Abu Dabija, prestonice Ujedinjenih Arapskih Emirata. Tokom raznih etapa puta avionom upravljaju dva pilota — Bertran Pikar i Andre Boršberg. Avion je već obišao Oman, Indiju, Mjanmar, Kinu i Japan.\nPovršina letelice pokrivena je sa 17.000 elemenata solarnih ćelija koje omogućavaju motoru ne samo da pokreće propeler, već i da akumulira energiju za noćne letove.\nRaspon krila tog eksperimentalnog aviona je nekoliko metara veći od aviona „boing 747“.\nNa putu iz Japana ka Havajima akumulatori nisu izdržali opterećenje i pregrejali su se, što je izazvalo višemesečni prekid u putovanju.\nPlan pilota je da u junu stignu u Njujork, gde će početi da se pripremaju za preletanje Atlantika.\nSolarni impuls 2, tihi okean, prelet, Svet


Trendovi u razvoju informacionih sistema Trendovi u razvoju informacionih sistema – Personal magazin\nTrendovi u razvoju informacionih sistema\nNaučno-stručni skup Informatika 2011. na temu „Novi trendovi u razvoju informacionih sistema“ održan je u okviru Sajma tehnike. Organizatori ovog skupa, na kome je održano sedam stručnih ali zanimljivih predavanja,…\nNaučno-stručni skup Informatika 2011. na temu „Novi trendovi u razvoju informacionih sistema“ održan je u okviru Sajma tehnike. Organizatori ovog skupa, na kome je održano sedam stručnih ali zanimljivih predavanja, su Društvo za informatiku Srbije i Matematički fakultet iz Beograda.\nKao i prethodnih 38 godina, na Sajmu tehnike su se okupili stručnjaci iz oblasti informaciono-komunikacionih tehnologija. Pored predstavljanja trendova u razvoju informacionih sistema i razmene iskustva, stručnjaci su korisnicima svojih usluga omogućili da saznaju sve željene detalje iz ove oblasti.\nOtvarajući skup, Jasna Matić, državna sekretarka za digitalnu agendu, rekla je da država nema dobar odnos prema informacionim i komunikacionim tehnologijama, a da u elektronskom poslovanju daleko zaostaje za drugim zemljama. Uz isticanje značaja ovog sektora, Jasna Matić je naglasila da stručna javnost treba da bude inicijator prepoznavanja značaja ovog sektora.\nTrendovi u razvoju informacionih sistema was last modified: May 17th, 2011 by Redakcija\nDISInformacioni sistemiINFORMATIKA 2011\nHP predstavlja FlexNetwork rešenje moćnih performansi za video-prenos i mobilni pristup\nTrazim.rs – srpski Google za male oglase


Mihajlović: “Nju dil“ za rudarstvo i energetiku – novi investicioni plan vredan 16 milijardi evra – Dnevni Magazin\nMihajlović: “Nju dil“…\nMihajlović: “Nju dil“ za rudarstvo i energetiku – novi investicioni plan vredan 16 milijardi evra\nZorana Mihajlović je izjavila da je zahvaljujući jasnoj politici Vlade i “novim zakonima koje smo pripremili, napravili smo investicioni plan u oblasti energetike i rudarstva vredan blizu 16 milijardi evra”.\n“Vrednost novih ulaganja samo u sektoru elektroenergetike iznosi oko 6,6 milijardi evra, a oko tri milijarde evra u rudarstvu i geologiji. Velika ulaganja očekujemo i u korišćenju obnovljivih izvora energije, oko 4,4 milijarde evra u solarne elektrane, vetroelektrane i biomasu, kao i u energetsku efikasnost, gde je planirano više od 400 miliona evra”, navela je Mihajlovićeva.\nU sektoru nafte, napominje, vrednost projekata je oko 200 miliona evra, više od 500 miliona evra u gasnom sektoru, a oko 400 miliona evra u sektoru toplotne energije.\n“Ove investicije su važne kako bi Srbija bila energetski bezbedna, razvijenija i bolje povezana sa regionom. Naš cilj je da, kao što je već u saobraćaju tranzitni koridor, Srbija bude nezaobilazna ruta i u oblasti energetike, ali i da budemo prepoznatljivi po zelenoj energiji”, rekla je Mihajlovićeva u raspravi u parlamentu, gde su na dnevnom redu četiri zakona iz oblasti rudarstva i energetike.\nTim investicionim planom “okrećemo se pre svega obnovljivim izvorima energije, izgradnji velikih i srednjih hidroelektrana, gasnih elektrana, sa kojima ćemo osigurati energetsku bezbednost u narednim decenijama u kojima ćemo morati postepeno da smanjujemo proizvodnju iz termoelektrana”.\nAjaks dominirao u Rimu, VAR i Džeko odveli “vučicu” u polufinale\nSastanak o primeni testa samostalnosti na frilensere


Dan namenjen jačanju porodičnih i prijateljskih veza\nMinistar trgovine Rasim Ljajić doneo je rešenje o formiranju radne grupe čiji zadatak je sagledavanje svih aspekata eventualne odluke o zabrani rada nedeljom trgovinskih objekata u Srbiji.\nEventualna odluka o zabrani rada nedeljom mora biti pravno utemeljena kako Srbija ne bi ponovila greške nekih drugih država, gde je, kao na primer u Hrvatskoj, takvo rešenje bilo predmet spora pred ustavnim sudom, navode u ministarstvu. Ministarstvo trgovine saopštava da će uraditi sveobuhvatno istraživanje u koje će biti uključeni trgovci, dobavljači, potrošači i radnici u trgovini, kako odluka ne bi bila donošena preko kolena.\nPoverenica: Dan namenjen jačanju porodičnih i prijateljskih veza\nPoverenica za zaštitu ravnopravnosti Brankica Janković pozdravila je odluku Ministarstva trgovine da formira ovu radnu grupu. Janković kaže da je dobro što je reakcija na njenu inicijativu bila izuzetno brza, podsećajući da je inicijativu za dopunu Zakona o trgovini uputila sredinom decembra prošle godine.\nU inicijativi se pored ostalog navodi da bi se kroz precizno definisanje izuzetaka, moglo propisati pravilo da trgovine ne rade nedeljom.\n"Nedelja se u tradicionalnoj kulturi u Srbiji shvata kao neradni dan, dan odmora koji je namenjen jačanju porodičnih i prijateljskih veza", navodi Janković.\nDodaje da je uvođenje nedelje kao radnog dana i u oblastima koje nisu od egzistencijalnog značaja posledica ubrzanog načina života i promena koje su se desile u poslednjoj dekadi 20. veka, koje su gotovo neopaženo postale sastavni deo našeg života. Podseća i da je u sektoru trgovine zaposleno je 200.000 radnika, od čega je više od 70 odsto žene.\nap vojvodina biznis ekonomija Novi Sad posao praznici srbija


Žene su u septembru najseksipilnije – inmedia.ba\n0 3 Septembra, 2012 09:30\nPoznato je da je malo koja žena apsolutno zadovoljna sobom. Uvijek postoji neki dio tijela koji joj se ne dopada, volila bi da ima duže noge, veće grudi, bujniju kosu… Ali, da li znate kada je žena najzadovoljnija sobom? Šta to utiče na to da se ona sa ponosom pogleda u ogledalo?\nNaučnici tvrde da su žene najzadovoljnije svojim izgledom u 32. godini, da misle da su najljepše utorkom, kao i da su sklone da sebe smatraju najseksepilnijim u maju i septembru!\nNaime, istraživanja koja su dovela do ovih otkrića obavljena su na nekoliko hiljada žena, a stručnjaci tvrde da ih je iznenadilo da je većina ispitanica imala iste rezultate, što je kod žena prilično retko. “Kod njih se obično sve svodi na to kako su raspoložene, pa je bilo slučajeva da ispitanice potpuno drugačije odgovaraju na ista pitanja i zadatke, u zavisnosti od raspoloženja, vremena, ciklusa, odnosa sa dečkom ili mužem…”, kaže vođa istraživanja.\nČinjenicu da su žene najzadovoljnije svojim izgledom u 32. naučnici tumače time da su “prešle granicu zrelosti”, odnosno da su konačno prihvatile svoje tijelo i da im više nije najvažnije da budu lijepe na plaži ili da se dopadnu muškarcima.\nU tim godinama većina žena već ima karijeru, brak, djecu ili ozbiljnu vezu, pa nauče da je zadovoljstvo samo u njima samima, a ne u onome kako ih drugi vide ili doživljavaju.\nUtorak je dan kada misle da su najljepše zato što ih prođe “mrzovolja ponedjeljka”, a još uvijek su dovoljno “svježe” i imaju snage da se dotjeruju, dok je seksepil u maju i septembru objašnjen spoljnim temperaturama.\nNaime, mjesec maj obično donosi prve lijepe dane, što utiče na žensko samopouzdanje, koje je na vrhuncu tokom ljeta, da bi u avgustu počelo da pada, što zbog vrućine, što zbog umora.\nU septembru dolazi novi talas “osvježenja”, i u temperaturi, ali i u ženskoj psihi. Više nije tako toplo, prošli su planovi i gužva oko odmora, pa se žene “smiruju”, posvećuju sebi i svojim zadovoljstvima, što za rezultat ima da su sebi ljepše!\nNa krilima Teletovića i Wrighta do teške pobjede nad Holandijom


Pravila o zaštiti privatnosti – Dean Hamlet Hotel, zvanični veb sajt | Hoteli u Sent Džulijansu\nOva Izjava o zaštiti privatnosti se odnosi na veb sajt www.deanhamlethotel.com koji je u vlasništvu i kojim upravlja objekat Dean Hamlet Hotel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.deanhamlethotel.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na deanhamlet@deanhamlet.com.mt .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na deanhamlet@deanhamlet.com.mt . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na deanhamlet@deanhamlet.com.mt . Takođe, svoja pitanja i nedoumice možete da uputite lokalnim organima za zaštitu podataka.


Šef misije EUPM-a u Bosni i Hercegovini brigadni general Vićenco Koppola, sa saradnicima boravio 21.03.2007.godine u posjeti Ministarstvu unutrašnjih poslova Bosansko-podrinjskog kantona Goražde\nŠef misije EUPM-a u Bosni i Hercegovini brigadni general Vićenco Koppola, sa saradnicima boravio 21.03.2007.godine u posjeti Ministarstvu unutrašnjih poslova Bosansko-podrinjskog kantona Goražde .\nPohvaljen rad kantonalne policije!\nBrigadni general Vićenco Koppola sastao se u Goraždu sa ministrom unutrašnjih poslova Ramizom Drakovcem i Komesarom policije Edibom Bičom, koji su ga upoznali sa stanjem bezbjednosti na području Bosansko-podrinjskog kantona Goražde. Razgovarano je i o problemima sa kojima se suočava goraždanska policija u svome radu kao i mogućnostima za njihovo rješavanje.\nEUPM je zadovoljan radom policije kantona, istaknuto je nakon razgovora sa ministrom i policijskim komesarom i učiniće dodatne napore na rješavanju prioritetnih problema vezanih za materijalno-tehničku i kadrovsku opremljenost policije.\nŠef misije EUPM-a u BiH brigadni general Vićenco Koppola,pored ponuđene pomoći, izrazio je zadovoljstvo radom policije i bezbjednosnom situacijom na području Bosansko-podrinjskog kantona Goražde, koji jedan od najbezbjednijih kantona u Federaciji, posebno na polju javnog reda i mira, i u kojem u 2006. godini nije zabilježena nijedna pljačka banke, ubistvo, silovanje ili organizovano narušavanje javnog reda i mira. General Koppola pohvalio je saradnju policije i resornog ministarstva, kao i regionalnu saradnju, a posebno saradnju ministarstava unutrašnjih poslova Bosansko-podrinjskog i Sarajevskog kantona sa Centrom javne bezbjednosti Istočno Sarajevo.\n„Ohrabrujuće je čuti,- kazao je general Koppola da je policija uspostavila dobru saradnju sa građanima koji su svojim informacijama pomogli u rješavanju nekoliko krivičnih djela. Saradnja policije i građana je ono na što će se EUPM i bh agencije za provođenje zakona usredsrediti u javno-informativnoj kampanji o odgovornosti policije. Policija iz Goražda u skladu sa ovim planira niz susreta sa građanima kako bi ih uključili u rad na poboljšanju opšte sigurnosne situacije, „- istakao je šef misije EUPM-a, i kazao kako ga raduju rezultati pregovora između sindikata policije i Vlade kantona i poboljšanje materijalnog položaja policajaca i uposlenika u kantonalom MUP-u.\n„Ovo je pozitivan stimulans za kantonalnu policiju da nastavi sa radom. Učinivši budžet transparentnim za članove sindikata Vlada je osnažila odnos sa policijom bazirajući ga na uzajamnom povjerenju.- , kazao je šef Misije EUPM-a u BiH.\nSvjestan teškog i specifičnog položaja goraždanske policije, te odlaska policijskih kadrova sa ovog prostora, general Vićenco Koppola još jednom je ukazao na neophodnost reforme policije BiH i na donošenje jedinstvenog policijskog budžeta, koji će zasigurno uticati na ravnomjerniju raspodjelu novca policijskim ustanovama i na nabavku moderne opreme s kojom će policija, moći da svoj rad stavi u ravan sa najboljom policijskom praksom u Evropskoj uniji.


Poslednja Nacionalna skupština ESN Srbije u 2017. godini održana u Beogradu | ESN Serbia\nPoslednja Nacionalna skupština ESN Srbije u 2017. godini održana u Beogradu\nPrethodnog vikenda, ESN BelUPgrade imao je veliku čast da na tri dana ugosti mnogo sjajnih ESNera iz druga dva lokalna ogranka iz Srbije - ESN Niš i ESN Novi Sad, a sa njima i brojne ESNere iz Švajcarske, Hrvatske, Poljske, Rusije na našoj drugoj ovogodišnjoj Nacionalnoj skupštini (National Platform-NP) pod imenom Learn, Train, UPgrade. Takođe, bili smo i više nego ponosni što se ceo Nacionalni odbor naše buddy zemlje ESN Švajcarske odazvao pozivu da prisustvuje jednom ovakvom događaju.\nFoto: Igor Janković\nPrvi dan je bio ispunjen odličnim prezentacijama inostranih ESN ogranaka, sa ciljem da zemlje učesnice međusobno podele instrumente i tehnike rada koje su se pokazale korisnim u praksi. Ovo je bila izuzetna prilika za prisutne ESNere da nauče nešto potpuno novo, kao i da budu inspirisani da prošire polje primene već poznatih praksi i metoda. Vrlo smo srećni što možemo da kažemo da su mnogi našu članovi aktivno učestvovali, postavljali brojna pitanja, a izlagači su pokazali da su dorasli zadatku tako što su na svako uspešno odgovorili.\nU skladu sa imenom koje smo dali našoj NP, ona je za glavni cilj imala da par veštih ESNera podeli sa nama znanja i veštine stečene neformalnim putem. Ovo je rezultovalo jednim pričljivim subotnjim popodnevom, kad su naši dragi ESNeri imali priliku da čuju nešto više o raznim temama, od kojih su neke sam sistem ESNa, vrednosti koje promoviše i ciljeve kojima stremi, metode pregovaranja i argumentacije u svim situacijama, kako pristupiti potencijalnom poslovnom partneru, sponzoru, i slične. Verujemo da će se ove radionice pokazati vrlo vrednim u daljem razvoju karijera polaznika, kako unutar ESNa, tako i kasnije, van njega.\nNedelja ujutru počela je sesijom rezervisanom za članove Nacionalnog i Lokalnih odbora ESN Srbije. Agenda je nastavljena kao što je i planirano, prezentacijom studenata Univerziteta u Prištini sa privremenim sedištem u Kosovskoj Mitrovici, koji su zainteresovani da započnu formiranje novog lokalnog ESN ogranka.\nAli, ono što je nedelju, kao poslednji dan NP, učinilo nezaboravnom, bilo je glasanje i oblavljivanje rezultata sprovedenog glasanja za članove novog Nacionalnog odbora. U ulozi predsednice naći će se Marija Papić, koja trenutno obavlja funkciju nacionalnog predstavnika, menadžer za komunikacije biće Nikolina Đurić iz ESN Novog Sada, a Spasoju Ješiću iz istog ogranka pripašće funkcija menadžera projekata. U Nacionalnom odboru, naći će se i prva ikada članica lokalnog ogranka iz Niša, Maša Đorđević, na poziciji menadžera za partnerstva. Posle neizvesnog glasanja, za nacionalnog predstavnika izabrana je Jovana Radojević iz ESN BelUPgrade-a. Igrom slučaja, pozicija potpredsednika je ostala upražnjena, pa je po završetku platforme za nju ponovo otvoren konkurs. Koristimo ovu priliku da čestitamo još jednom novoizabranom timu!\nTokom poslednjeg dana platforme, aktiuelni Nacionalni odbor je iskoristio priliku i da zahvalnicama i vrednim poklonima nagradi istaknute članove, koji su se svojim vrednim radnom i trudom izdvojili i dali izuzetan doprinos radu Erazmus studentske mreže u Srbiji.\nFoto: Anđa Ilić\nPo okončanju izbora i prezentacije rezultata, završili smo zvanični program za nedelju, ali ne i poslednji dan Nacionalne skupštine. Kako je ESN Srbija ove godine proslavila 10 godina postojanja, obeležili smo to uz dobro raspoloženje, tortu i svećice, koje je simbolično ugasio još uvek aktuelni Nacionalni odbor u društvu novoizabranog Nacionalnog odbora i istaknutih alumnista. Sudeći po završnim utiscima, možemo reći da je ova Nacionalna skupština bila i više nego uspešna.\nCelokupnu atmosferu sa događaja možete pogledatu u foto albumu ESN Srbije koji se nalazi na našem Flickr nalogu. Vidimo se na narednoj NP u Novom Sadu, u martu 2018. godine!


Premijer Vučić je rekao da će sav svoj trud uložiti u politiku pomirenja, zajedničkog života i rada u regionu, kao uslova napretka Zapadnog Balkana\nPREDSEDNIK Vlade Aleksandar Vučić primio je danas šefa Delegacije Evropske unije u Srbiji Majkla Davenporta.\nPremijer Vučić i ambasador Davenport razmenili su stavove uoči nastavka dijaloga Beograda i Prištine u ponedeljak u Briselu.\nSrpski premijer naglasio je da je za Vladu Srbije važan suštinski dogovor o Zajednici srpkih opština, kao delu Briselskog sporazuma, i o telekomunikacijama, energetici i „Parku mira“ u Kosovskoj Mitrovici, ali da se u dijalogu prvenstveno vodi državnim interesima Republike Srbije. Premijer Vučić je istakao posvećenost Vlade Srbije evropskim integracijama kao spoljnopolitičkom prioritetu.\nDvojica sagovornika razmotrila su i situaciju u regionu. Premijer Vučić je rekao da će sav svoj trud uložiti u politiku pomirenja, zajedničkog života i rada u regionu, kao uslova napretka Zapadnog Balkana. S tim u vezi, naglasio je da predlog Velike Britanije za donošenje Rezolucije o Srebrenici u Savetu bezbednosti Ujedinjenih nacija ni malo ne doprinosi tim ciljevima, štaviše, doprinosi jačanju nacionalističkih tenzija i razdvajanju naroda na Zapadnom Balkanu.\nŠef Delegacije Evropske unije u Srbiji Davenport je, povodom velikog priliva ilegalnih imigranata, kao zajedničkog problema Srbije i Evropske unije, rekao da će uskoro biti održan zajednički sastanak radi rešavanja tog problema na Zapadnom Balkanu.<\nPress služba Vlade PREDSEDNIK Vlade Republike Srbije Aleksandar Vučić primio je danas šefa Delegacije Evropske unije u


Dunović: Građani BiH zaslužuju građanske slobode na kojima počiva i sama EU - informativa.ba\nVijesti Reakcija građana Dunović: Građani BiH zaslužuju građanske slobode na kojima počiva i sama EU\n24 May 2020 11:46\nPotpredsjednik Federacije BiH Milan Dunović obratio se šefu Delegacije Evropske unije i specijalnom predstavniku EU u BiH Johannu Sattleru povodom otvorenog pisma predsjednika Federacije BiH Marinka Čavare.\n- Moja moralna i zakonska obaveza je da dam pojašnjenja na neistine iznijete u predmetnom pismu, a u cilju zaštite ustavnosti BiH, kao i svih građana, kako Federacije BiH, tako i Bosne i Hercegovine u cjelini. Predsjednik Čavara je naveo niz neistina koje zahtijevaju detaljan osvrt, te vam stojim na raspolaganju za konstruktivan dijalog u cilju izgradnje demokratskog društva u kojem će, po uzoru na svjetske i evropske demokratije, svaki građanin imati jednaka prava - navodi Dunović.\nU pismu upućenom Sattleru, Dunović se osvrnuo na "niz pogrešno iznesenih tvrdnji predsjednika Čavare, koje predstavljaju prijetnju izgradnji demokratskog društva, a mogu narušiti i evropski put Bosne i Hercegovine".\n- Predsjednik FBiH se prvenstveno stavio u službu zamišljenog zaštitnika jednog konstitutivnog naroda, čime direktno krši Ustav FBiH, a nadalje je naveo da je taj isti narod ugrožen, na način da se Hrvatima ugrožavaju osnovna ljudska prava – napisao je Dunović u pismu.\nTu tezu, kako je dodao, dalje razrađuje iznošenjem mišljenja da tzv. probošnjačke stranke ruše ustavni poredak i pokušavaju urediti državu po mjeri najmnogobrojnijeg naroda.\n- Smatram da ste svjesni činjeničnog stanja u BiH, te da ćete na funkciji koju obavljate postupiti odgovorno i upoznati sve dužnosnike EU o stanju u BiH. Sama Evropska unija je osnovana i funkcioniše na principima vladavine prava i garantu ljudskih sloboda. Netačno je da se jednom narodu u Bosni i Hercegovini ugrožavaju prava, a također je netačno da princip konstitutivnosti uopšte može garantovati prava bilo kome, a naročito svim građanima, bez obzira na etničko ili vjersko opredjeljenje – istakao je Dunović.\nPrema njegovim riječima, pozivanje predsjednika Federacije BiH na "islamsku deklaraciju" iz prošlog vijeka, dobro je planirano iskrivljenje činjenica sa ciljem zastrašivanja i širenja islamofobije, što je posebno osjetljiva i opasna tema u multireligijskoj Bosni i Hercegovini, te može biti ozbiljna namjera usporavanja evropskog puta BiH.\nDunović u pismu dodaje da "predsjednik Čavara očito izjednačava "islamsku deklaraciju" sa programskom deklaracijom jedne političke stranke u BiH, koja je navela da će se zalagati za građansku državu".\n- Ne moram Vam pojašnjavati da su principi građanske države u potpunoj suprotnosti sa onim što navodi predsjednik Čavara, te se koristi sistemom zastrašivanja. Takvo iznošenje neistina može lošije informisane osobe izvan BiH dovesti u opasnu zabludu. Pozivanje na, kako Čavara navodi, otvorene prijetnje hrvatskom narodu u BiH, zbog održavanja antifašističkog skupa na dan održavanja "Bleirbuške mise" je pokušaj satanizacije antifašističkih tekovina na koje su građani BiH ponosni. Također, u svom pismu zanemaruje činjenicu da je ogroman broj Hrvata učestvovao u antifašističkoj borbi – navodi Dunović.\nIspoljavanje vjerskih sloboda je neupitno, dodao je Dunović u pismu, "ali predsjednik Čavara svojim izjavama misu dovodi u političku konotaciju zbog istovremenog održavanje mirnog antifašističkog skupa".\n- Navodeći da je najveća tragedija hrvatskog naroda Bleiburg, predsjednik Čavara pokušava reći da antifašisti hrvatske nacionalnosti ne postoje, da hrvatski narod nije učestvovao u antifašističkoj borbi i da nije pretrpio i ogromne ljudske žrtve – napisao je Dunović.\nTo je, kako je dodao, opasna manipulacija istorijom koja nanosi nemjerljivu štetu svim građanima BiH, te nas svjesno targetira kao državu čije se antifašističke, demokratske i građanske ideje sada trebaju preispitivati od evropskih dužnosnika.\n- Uvaženi ambasadore, očekujem da aktivno djelujete u tom smislu, jer građani BiH zaslužuju građanske slobode na kojima počiva i sama EU, građani BiH ne žele baštiniti fašističke ideje, građani BiH ne žele dominirati jedni nad drugima u zavisnosti od nacionalne ili vjerske pripadnosti. Građani Bosne i Hercegovine žele živjeti u modernoj, prosperitetnoj, sigurnoj, ekonomski održivoj Bosni i Hercegovini koja će biti punopravna članica Evropske unije, poštujući vrijednosti Unije, a ne srednjovjekovne principe političara kao što je Marinko Čavara – naveo je Dunović u pismu upućenom Sattleru, saopćeno je iz Kabineta potpredsjednika Federacije BiH Milana Dunovića.\nOznake: #Milan Dunović #DF #Potpredsjednik Federacije BiH #Johann Sattler #EU #BiH


Prirodni ANTI-ALERGIJSKI sapuni :: Svaštara - oglasi brzo i jednostavno\n28.05.2021 ID 1293133\nPrirodni sapun od kvalitetnog palminog, maslinovog, kokosovog i ricinusovog ulja pravljen hladnim postupkom. Bez aditiva, veštačkih boja i mirisa te se posebno preporučuje deci i odraslim osobama sa osetljivom kožom. Pogodan za pranje kratke kose, ruku, ali i negu celog tela. U ponudi imamo bele sapune namenjene svim tipovima kože i sapune sa dodatkom aktivnog uglja za osobe sa masnijom kožom kao i za lice sklono miteserima i bubuljicama. Masa jednog sapuna je 100g.\n0642582529 06XXXXXX prikaži broj


Vesna Tanjević – Stranica 10 – Portal RTPV\nNaslovna / Vesna Tanjević (stranica 10)\nUručene vojne spomenice porodicama palih boraca iz Crne Gore tokom NATO agresije\nU Ministarstvu odbrane Republike Srbije u Beooradu 24.novembra 2019. godine, uz prisustvo načelnika Generalštaba Vojske Srbije generala Milana Mojsilovića sa saradnicima, Udruženja boraca ratova od 1990. godine Crne Gore, ministar odbrane republike Srbije Predrag Vulin uručio je „Vojne spomenice 20- te godišnjice odbrane otadžbine od NATO agresije“ porodicama poginulih i …\nRaspisan javni poziv za prikupljanje predloga kandidata za članove Etičke komisije za lokalne službenike i namještenike\n22. Novembra 2019.\tDruštvo 0\nS obzirom da na prethodni javni poziv nije prijavljen dovoljan broj kandidata Odbor za izbor i imenovanja Skupštine opštine Pljevlja ponovo poziva građane, grupe građana, zaposlene u organima lokalne uprave, javnim službama, u lokalnim medijima i Nevladine organizacije koje imaju sjedište na području opštine da predlože kandidate za članove Etičke …\nUkupna vrijednost minimalne potrošačke korpe u oktobru u odnosu na septembar zabilježila je rast od 0,4 odsto. Izdaci za hranu i bezalkoholna pića u oktobru u odnosu na septembar, zabilježili su pad od 0,4 odsto, dok su izdaci za neprehrambene proizvode i usluge, u odnosu na septembar 2019. godine, zabilježili …\nKoncert učenika Muzičke škole u Domu kulture\n21. Novembra 2019.\tKultura 0\nU okviru Pljevaljskih novembarskih svečanosti sjutra, 22. novembra 2019. godine u 19 časova Javna ustanova Škola za osnovno obrazovanje – Pljevlja organizuje Koncert učenika Muzičke škole u Domu kulture. Ulaz je besplatan.\nKulturni magazin: Otvaranje ustanova kulture 20. 11. 2019.\n21. Novembra 2019.\tKulturni magazin 0\nSvečano otvorene adaptirane prostorije Muzeja, Biblioteke i Galerije u rekonstruisanom Domu kulture\nSinoć su u Domu kulture u okviru Pljevaljskih novembarskih svečanosti, a u susret obilježavanju Dana Opštine Pljevlja, svečano otvorene adaptirane prostorije ustanova kulture. Manifestaciju je otvorio predsjednik Opštine Pljevlja Igor Golubović koji je nakon uvodnog govora i obraćanja prisutnima, zajedno sa saradnicima kao i predstavnikom Ministarstva kulture – Aleksandrom Dajkovićem …\n18. Novembra 2019.\tDruštvo 0\nSabirna akcija povodom 29. novembra Dana Crvenog krsta održače se u srijedu 20. novembra u supermarketima Franca i Žitoprodukt na Breznici. Sva sakupljena pomoć biće podijeljena socijalno najugroženijim porodicama.\nFilmom “Vrelina” Majkla Mena, večeras počinju filmske noći u Domu kulture\nSekretarijat za društvene djelatnosti opštine Pljevlja organizuje niz filmskih projekcija, koje će se održati u periodu od 15 – 17 novembra u prostorijama Doma kulture Pljevlja. Na repertoaru su kultna ostvarenja iz perioda 80ih i 90ih godina, nagrađivana brojnim prestižnim nagradama. Ljubitelji filma će imati priliku da uživaju u tri …\nUpućen treći javni poziv Nevladinim organizacijama za predlaganje dva člana u Komisiji za raspodjelu sredstava NVO za 2019. godinu\n14. Novembra 2019.\tDruštvo 0\nKandidata za člana Komisije za raspodjelu sredstava nevladinim organizacijama za 2019. godinu može da predloži nevladina organizacija koja je upisana u registar nevladinih organizacija kod nadležnog ministarstva, ima sjedište na teritoriji opštine; koja je u prethodnoj godini realizovala jedan ili više projekata, ili učestvovala unajmanje jednoj kampanji, ili realizovala najmanje …\n13. Novembra 2019.\tDruštvo 0\nVakcinacija je najefikasnija i najdjelotvornija specifična preventivna mjera u borbi protiv zaraznih bolesti. Prema riječima doktorke Čarkilović, epidemiologa Doma zdravlja vakcinacija je u Pljevljima počela 12. novembra 2019. godine.


Vasil Hadžimanov bend i Lexington bend na Zlatiboru – Zlatibor.News\n16/08/2016 ZlatiborNewsComments Off on Vasil Hadžimanov bend i Lexington bend na Zlatiboru\nU okviru Zlatiborskog kulturnog leta na Zlatiboru će u četvrtak 18. avgusta nastupiti “Vasil Hadžimanov bend”.\nIzvor www.vhband.com – Bojan Maravić\nU nedelju 21. avgusta koncert održati “Legsington bend”. Koncerti počinju u 20:30 časova na letnjoj pozornici na Kraljevom trgu.\nTagged koncert, Lexington bend, muzika, Vasil Hadžimanov bend, zlatibor, zlatiborsko kulturno leto\nPet devojaka biva oteto, jedna za drugom, bez i jedne jedine reči od otmičara, bez zahteva za otkup. Pukim slučajem, dva dečaka pronalaze ruku jedne od žrtava kada izvedu svog psa u šetnju šumom. Kada policija počne da kopa dublje, umesto ostatka tela, pronalaza jos četiri ruke, samo leve ruke otetih devojčica, bez ostatka tela, […]\nNa pripremama u Crnoj Gori Zlatibor je odmerio snage sa ekipama FK Igalo i FK Orjen. Zlatiborci su na pripremama imali polovičan učinak, zabeležili su poraz i pobedu. U prvoj utakmici je ekipa FK Igalo na stadionu “Solila” bila bolja. Zlatibor je u prvom poluvremenu pružio dobru igru uz nekoliko polušansi. U drugom poluvremenu su igrači Igala zaigrali […]\nSaopštanje OO SNPa\nDanas smo dobili saopštenje opštinskog odbora Srpske narodne partije koje prenosimo u celosti: “Ovih dana počela je orkestrirana kampanja protiv Milana Stamatovića, predsednika opštine Čajetina, čoveka koji već treći mandat, dakle punih deset godina, uživa poverenje građana zlatiborskog kraja. Kampanju predvodi niko drugi do ministarka u Vladi Srbije, Zorana Mihajlović-ona ista ministarka koju je […]


Čestitka povodom obilježavanja Dana Armije RBiH – Općina Čelić\nDanas se obilježava Dan Armije Republike Bosne i Hercegovine. Armija RBiH bila je zvanična oružana snaga Republike Bosne i Hercegovine za vrijeme napada neprijatelja. Podsjećamo, Armija RBiH je osnovana 15. aprila 1992. godine što se slavi kao Dan armije. Branila je ustavni poredak, narod, suverenitet i nezavisnost naše zemlje.\nTim povodom, predsjedavajući Općinskog vijeća Čelić Mujo Jusić i općinski načelnik Sead Muminović upućuju čestitku svim pripadnicima Armije RBiH, demobilisanim borcima, porodicama šehida i poginulih boraca, porodicama nestalih boraca i ratnim vojnim invalidima.\nČestitka Dan Armije BiH, Čestitka u povodu Dana Armije RBIH


27 маја, 2014 | Utorak\nEvropski maj – Pripremio: Avni Mazreku\nMesec maj predstavlja mesec koji je najvažniji i simboličan za veliku evropsku porodicu. Istorijski i geopolitički konteksti i okolnosti u kojima su velike evropske sile često bile te koje su smišljale okidač i interese za mir i jedinstvo. Shodno tome, ova unija koja je svaki put sve razvijenija i postala smislenija i uključiva pokazala je potpuno drugačiji profil Evrope za uveličanje toga kada su pojedinci i predstavnici naroda odlučili da više vagaju o interesima i zajedničkom blagostanju postavili zajedničke temelje jake i ponosne Evrope.\nDok se promovisanje pravih vrednosti može pojaviti samo u okviru zdravih i jakih odnosa, neosporna je činjenica da ujedinjena Evropa znači sigurniji svet, trajni mir, mnogostruko jaču ekonomiju, jači otpor svakom negativnom aspektu gorenavedenih pretećih pojava. 9. maj predstavlja istorijsku godišnjicu „Šumanove deklaracije“ koja tvrdi da „Evropa neće biti stvorena odjednom, ili prema jedinstvenom planu, već da će biti izgrađena putem konkretnih dostignuća koja stvaraju jednu vrstu de facto solidarnosti“. I to je istina. Sada je postala uobičajena retorika da Evropska unija predstavlja jedinstveni globalni akter u smislu sastava, strukture i načina delovanja, koji ima na raspolaganju instrumente i resurse za funkcionisanje. Kao takva, Evropa je postala jača posle svakog izazova.\nOvaj dan zatiče Kosovo kako se i dalje bori da ispuni zadatke za članstvo u Evropskoj uniji. U stvari, reči kao što su „integracija“, „članstvo“ ili „Evropska unija“ neodvojivi su deo svakodnevnog rečnika građana Kosova. Svaki pojedinac teži da raste i da se razvija lično i profesionalno, ali kao građanin Evropske unije, u uslovima koje EU nudi. Zbog toga traju naši napori da se stvore uslovi da mi kao narod dobijemo bitku protiv izolacije. Kasnije će nam se pružiti prilika da i mi damo svoj doprinos Evropskoj uniji našim talentima i sposobnostima.\nVerujem i nadam se da će nas Dan Evrope, 9. maj, u narednim godinama zateći kao sastavni deo Evropske unije, s nadom da 9. maj Dan Evrope ne ostane samo dan za obeležavanje, već da svaki dan postane evropski dan u kojem ćemo mi živeti i razvijati se kao građani sa dostojanstvom i jednakim pravima poput svakog građanina Evropske unije.\nKultura vina na Kosovu - Arljinda Arenljiu (Arlinda Arenliu)


Naslovna IT Partnerstvo Httpool-a i WeTransfer-a\nViktor Đorđević, direktor razvoja Httpool Srbija: “Sa zadovoljstvom objavljujemo partnerstvo sa WeTransfer-om. Naše partnerstvo će ojačati portfolio Httpool grupe i omogućiti internacionalnim i lokalnim oglašivačima širom regiona da, koristeći visoko kvalitetne, premium oglašivačke WeTransfer proizvode, efikasno udahnu novu kreativnu svežinu svojim oglasnim kampanjama.”\nJohn de Lang, direktor internacionalne prodaje Wetransfera: “U nameri da približimo naše proizvode oglašivačima u centralnoj i istočnoj Evropi i Aziji, odlučili smo se da nas zastupa Httpool kroz svoju mrežu. Dobili smo ne samo strateško prisustvo na ogromnom geografskom području, već i dugoročnog partnera koji će nam pomoći u monetizaciji u ovom regionu.”\nPrethodni članakOvaj pas ima osam novih telefona iPhone 7\nSledeći članakGledajte TV serije sa dečkom/devojkom


Kako da postanete profesionalni auto-moto vozač :: GONZA RACING\nJedno je voziti svoj automobil ili motor po gradu i koristiti ih da se pređe od tačke A do tačke B, ali je nešto sasvim drugačije oprobati se u nečemu malo ekstremnijem. Svi oni koji vole ekstremne sportove i isprobavanje nečeg novog, adrenalinski nalet traže u usavršavanju veštine vožnje i, na kraju, u trkama. Kroz veliki broj vežbi i treninga, upoznavanje sa radom automobila ili motora, postaje sve lakše dok na kraju ne osetite dovoljno samopouzdanja da se oprobate i na stazi. Bilo da ste neko ko je oduvek sanjao o ovome ili je ovo vaša najnovija odluka, postoji niz prepreka koje ćete morati da savladate kako biste prvi prošli kroz cilj.\nNećete moći da započnete bilo koji trening ili čas ukoliko nemate položen vozački ispit, odnosno dozvolu za vožnju motora. Kako se zakoni oko polaganja često menjaju, potrebno je da krenete na vreme jer najnovija pravila zahtevaju i duži period pripreme pre izlaska na finalni čas polaganja. Takođe, neke škole za profesionalnu vožnju zahtevaju od vas određeno iskustvo te je neophodno da ste upoznati sa putevima, znacima i osnovnim stvarima oko eventualnih problema. Takođe, neki instruktori zahtevaju i probni čas na kojem će ustanoviti da li će želeti da rade sa vama i prenesu vam svo potrebno znanje kako biste započeli svoju avanturu u trkačkom svetu.\nVeć na prvom času ćete biti suočeni sa nekoliko poligona koji su manje ili više zahtevni ali svi imaju jednu stvar koju treba da pokažu - vaše znanje i veštine koje posedujete. Iako vas instruktor stavi na poligon koji vam se učini kao lagan, ipak se zapitajte koje tehnike ćete koristiti pri vožnji jer je to upravo ono što će se testirati. Ovo možete da izbegnete ukoliko pre prvog časa posvetite neko vreme kako biste poboljšali svoju vožnju, čak i one delove za koje mislite da vam idu odlično. Probajte da se parkirate na sve načine, provlačite između čunjeva, radite na skretanju i kočenju. Sve ovo, iako se čini uzaludno, pomoći će vam da poboljšate svoju tehniku i vidite koje stvari vam slabije idu.\nUkoliko ste zaista istrajni i ozbiljni u svojoj odluci, postoji veliki broj amaterskih trka koje se organizuju u inostranstvu upravo za ljude slične vama. Na ovaj način svi oni koji su početnici u ovome mogu da osete kako je to trkati se i truditi se da se izborite za najbolju poziciju. Dospeti na ovakve trke nije jednostavno, biće potrebno dosta prijavljivanja, popunjavanja raznih upitnika i verovatno razgovora kako bi se utvrdio razlog vašeg prijavljivanja. Zato je potrebno da pronađete odgovarajući kurs engleskog jezika kako biste poboljšali svoju komunikaciju i imali uspeha već pri prvim prijavama. Ako je ovo nešto čime želite da se bavite jednog dana, smatrajte ovo kao jedan dobar ulog u karijeru koja je tek na početku i potrebna vam je sva pomoć.\nPronađite pravi automobil/motor\nPored svih priprema i papirologije koja će vam biti potrebna, najbitnija stvar koja će vam biti potrebna je prevozno sredstvo. Kako biste bili sigurni da ćete načiniti najbolji izbor, postoje dve opcije koje mogu da vam pomognu pri izboru. Jedna je da kupite novo prevozno sredstvo koje će vas izaći malo skuplje ali ćete imati malo veći izbor i osećaj sigurnosti u novom automobilu ili na motoru. Najpovoljnije ćete proći ukoliko posetite neki od sajmova jer se na ovakvim događajima uvek nude najveći i najbolji popusti.\nSa druge strane, uvek možete da se odlučite za odabir polovnog vozila i sami radite na njegovom unapređenju što se tiče izgleda i jačine. Ovo je povoljnija varijanta jer možete da ulažete u skladu sa mogućnostima i kombinujete delove za koje smatrate da će vam doprineti u trkama.\nJedino što je preostalo jeste da se upustite u svet trkanja i iskusite kakav je osećaj tokom trke.


Kostić menja Perišića u Interu? - SPORTSKI ŽURNAL\n20 mart, 2019 1\nKostić je „najjeftiniji”, pa se njegove šanse procenjuju kao najbolje, s obzirom na to da je trenutno na pozajmici u Ajntrahtu iz Hamburga, uz pravo otkupa od 6,5 miliona evra\nSrpski fudbalski reprezentativac Filip Kostić nalazi se na listi želja Intera, prenosi Gazeta delo sport.\nKako se navodi, fudbaler Ajntrahta je kandidat za naslednika Ivana Perišića, zajedno sa Belgijancem Janikom Karaskom iz kineskog Dalijena i Holanđinom Stivenom Bergvajnom iz PSV-a.\nKostić je „najjeftiniji”, pa se njegove šanse procenjuju kao najbolje, s obzirom na to da je trenutno na pozajmici u Ajntrahtu iz Hamburga, uz pravo otkupa od 6,5 miliona evra, što znači da bi nemački klub mogao da zaradi bar dvostruko više.\nKostić je karijeru počeo u Radničkom iz Kragujevca, a igrao je i za Groningen, Štutgart i Hamburg.\nZa Srbiju je odigrao 28 utakmica i postigao dva gola.\nRoma slavila u rimskom derbiju (VIDEO)\nJuventus dobio šampiona Inter, možda se dokopa Lige šampiona i spasi sezonu (VIDEO)\nŽeljko Pavlović · 20 mart, 2019 17:15


Nije viski rakija | Nova Ekonomija\nVlada Srbije predložila je novi zakon kojim se predviđa smanjenje akciza za jaka alkoholna pića iz uvoza, poput viskija. Istovremeno planira se da se sa tim akcizama izjednače akcize koje se plaćaju na domaća žestoka pića, poput rakije. Srpski proizvođači rakije za Novu ekonomiju ocenjuju da su za uspeh domaće industrije potrebne veće subvencije i bolja reklama rakije u svetu.\nAkciza na žestoka strana pića iz uvoza sada iznosi 348,17 dinara po litru, a nakon usvajanja novog zakona o akcizama biće 185 dinara, pod uslovom da je reč o viskiju sa udelom alkohola od 40%, preneo je portal N1.\nDodaje se da će isti nivo akciza važiti i za sva druga jaka alkoholna pića sa tolikim procentom alkohola, pa će se akciza na domaću rakiju koja sada iznosi 136,62 dinara po litru izjednačiti sa akcizom za konkurenciju iz uvoza.\n"Sad se prelazi na nešto što je zastupljeno u većini zemalja u Evropi i svetu gde se prelazi na obračun po decilitru apsolutnog alkohola", kaže za Novu ekonomiju Vukosav Tomašević iz iz Nacionalne asocijacije proizvođača rakije Srbije "Srpska rakija".\nOn kaže da će novi Zakon o akcizama domaćim proizvođačima rakije napraviti štetu jer će uvozna pića biti jeftinija, a povećaće se i konkurencija.\nPrema njegovim rečima, akcize na domaću rakiju poskupeće za nekiliko dinara, ali će dosta pojeftiniti akcize za jaka uvozna pića i to je prema njegovim rečima "više pitanje politike nego ekonomije".\n"Da se ja lično pitam, ja to ne bih dozvolio i uvek bi štitio domaći proizvod, a pogotovo srpsku rakiju. Međutim, to će vam reći svi u državi, od predsednika Vlade pa do činovnika, da to (izjednačavanje akciza) mora da se uradi jer je deo procesa ulaska u EU", napominje naš sagovornik.\nEvropska unija, dodaje Tomašević, ne dozvoljava da domaća roba bude povlašćena u odnosu na uvoznu.\nZbog toga su naše vlasti birale između dve mogućnosti: da povećaju akcize za domaće proizvođače i izjednače ih sa viskijima ili da se uvoznim pićima smanje akcize.\nSagovornik Nove ekonomije kaže da je odabrana bolja, druga varijanta, koja se i našla u najnovijim predlogu Vlade Srbije.\n"Sada bi naša država trebalo da nam pomogne da postanemo konkurentni na Zapadu. Dakle da i mi imamo iste uslove tamo kao što oni (strani proizvođači) imaju ovde", ocenjuje Tomašević.\nTomašević za naš portal kaže da bi proizvođačima rakije pre svega trebalo povećati subvencije, čija isplata često kasni.\n"Bilo je najava da će biti značajnih subvencije za ovu godinu. Nešto što je bilo subvencija za opremu prošle godine većinom još nije isplaćeno", objašnjava Tomašević.\nOn podseća da je država, na primer, značajno pomogla vinare tokom nekoliko poslednjih godina.\n"Mi to pozdravljamo, ali tražimo isti tretman i za proizvođače rakije", kaže naš sagovornik koji se proizvodnjom rakije bavi u Prijepolju.\nTomašević je dodao da proizvođačima treba pomoći za nabavku opreme, investicije ili im obezbediti povoljne kredite za kupovinu opreme za proizvodnju.\nKAKO DO VELIKIH TRŽIŠTA?\nPrema njegovim rečima, u srpskoj javnoti postoji velika zabluda da je rakija nešto što je prepoznatljivo u svetu i da ta velika tržišta jedva čekaju da tamo neko dođe sa rakijom i da će popiti "Dunav rakije".\nObjašnjava da se u većini zemalja na svetu uopšte ne zna za rakiju. Navodi primer Rusije gde kako dodaje 90 odsto Rusa nikad nije čulo za našu rakiju, a slično je i na velikom tržištu Kine.\nZa rakiju kao artikal, kako dodaje Tomašević, zna uglavnom Srednja Evropa, Balkan, pa bi zbog toga naša država trebalo da podrži proizvođače rakije kako bi se napravile kampanje na veliki tržištima.\nKljučno je kako dodaje naš sagovornik da se edukuju njihovi potrošači, posebno na sajmovima, a u tome treba da pomogne Privredna komora Srbije.\n"Vi da bi otišli na bilo koji ozbiljan sajam u Evropi, treba vam nekoliko hiljada evra, a da ne pričam o tome da se ode u Australiju, Ameriku. To mi ne možemo sami i tu bi država trebalo da se angažuje", poručuje Tomašević.\nPrema njegovim rečima srpska rakija može da bude izuzetno konkurentna po kvalitetu, ali samo ako je reč o rakiji koja potiče od ozbiljnih proizvođača.


ŠOKIRALA JAVNOST Češka šampionka potpuno otvoreno: Nevinost sam izgubila sa 12 godina, od tada ne prestajem da mislim o seksu\nIstorijski uspeh za srpski karling, reprezentacija u borbi za evropsku medalju\nMuška karling reprezentacija Srbije ostvarila istorijski rezultat na Evropskom prvenstvu C-grupe u Kopenhagenu i plasirala se u završnicu takmičenja i borbu za medalje.\nČETIRI SKAKAONICE Poljak Kubacki pobednik novogodišnje turneje!\nPoljski takmičar David Kubacki je pobedom u Bišofshofenu trijumfovao na novogodišnjoj turneji Četiri skakaonice.\nŠEF MISIJE Damir Štajner za Blicsport: Privilegija je biti u olimpijskom selu, imaću šta da prenesem deci\nNaši sportisti su uvek u centru pažnje na takmičenjima, ali do uspeha bi teško stigli bez pomoći ljudi iz senke, među kojima je i izvršni direktor Olimpijskog komiteta.\nAnja Person odlučila da završi karijeru\nŠvedska skijašica Anja Person potvrdila je da će joj takmičenje u austrijskom Šladmingu sledećeg vikenda biti poslednje u profesionalnoj karijeri.\nU POSETI AMBASADI U JUŽNOJ KOREJI Srpski olimpijci obišli Seul, Stevović dobio laskavo prizanje /FOTO/\nPosle završenog takmičenja na Olimpijskim igrama u Pjongčangu, srpska delegacija je iskoristila prvi slobodan dan za posetu Seulu.\nDA SE NAJEŽIŠ Italijan oborio rekord jureći na skijama 255 km/h /VIDEO/\nZavršena je sezona u svim skijaškim disciplinama, ali skijaši ne sede skrštenih ruku.


Čestitka ministra odbrane povodom Dana Vojne akademije | Ministarstvo odbrane Republike Srbije\nČestitka ministra odbrane povodom Dana Vojne akademije\nPovodom Dana Vojne akademije - 18. marta, svim pripadnicima Vojne akademije, kao i generacijama profesora, nastavnika i starešina koji su svoj rad ugradili u temelje Vojne akademije upućujem srdačne čestitke.\nSavremeni nastavni planovi, akreditovani studijski programi i visoki standardi u obrazovnom, vaspitnom i naučno-istraživačkom radu Akademije doprineli su integraciji vojnog školstva u obrazovni sistem Republike Srbije.\nVojna akademija je postala institucija od nacionalnog i regionalnog značaja za školovanje kadeta i usavršavanje oficira, a od ove godine sa Visokim studijama bezbednosti i odbrane i mesto najvišeg nivoa usavršavanja oficira i državnih službenika u oblasti odbrane i bezbednosti u zemlji.\nUveren sam da ćete, kao i do sada, svojim obrazovnim, pedagoškim i naučnim radom zadržati primat u školovanju profesionalnog kadra za potrebe sistema odbrane, mesto regionalnog lidera vojnonaučne misli i prakse i ostati najvažniji promoter oficirskog poziva.\nČestitajući vam praznik, želim vam uspehe u daljem radu.


Osnovna škola "Radivoj Popović" - Zemun\nŠkola ima organizovanu razvojnu grupu u kojoj defektolozi rade sa decom sa smetnjama uzrasta od 3 godine do pet ipo godina, odnosno do prelaska u predškolsku grupu u kojoj se realizuje pripremni predškolski program.\nZa decu u razvojnoj grupi, defektolog osmišljava individualni vaspitno obrazovni program uz saglasnost roditelja i mišljenje interresorne komisije. Sva deca imaju dva puta nedeljno individualne slušno govorne vežbe u specijalizovanim audiološkim kabinetima u školi, kao i logopedske vežbe.\nDeca razvojne grupe imaju i tretmane u senzornoj sobi koja se nalazi u okviru škole pod nadzorom defektologa. Cilj rada u senzornoj sobi da se odgovarajućim stimulusima pozitivno utiče na prevazilaženje stanja disfunkcije senzorne integracije odnosno nemogućnosti pojedinsca da na adekvatan način obradi senzorne stimulacije. Terapeutskim radom u senzornoj sobi postiže se pravilan doživljaj spoljašnjeg sveta uvođenjem u relaksirano stanje koje će detetu omogućiti postizanje stanja smirene budnosti kao osnove za učenje i razvoj.


Strelci ubili koronu - JuGmedia\nNa strelištu „Slišane“ u subotu je na takmičenju u dalekometnom streljaštvu „Caričin grad 2020M“, koje je organizovao Streljački klub „GT“ Leskovac, učestvovalo petnaest takmičara iz Srbije i Bugarske.\nGađalo se na metalne mete na daljinama od 400 metara do 1.100 metara, a pobednik je Emil Jončev, drugoplasirani je Jovan Amanović, a treći Aco Polić.\nOrganizatori su najavili novo takmičenje u aprilu sledeće godine gde će pod pokroviteljstvom poznatog brenda za izradu optičkih nišana učestvovati oko 80-tak takmičara iz cele Evrope.\n“Nadamo se da će ovo doprineti pozitivnoj afirmaciji Opštine Lebane, njenih turističkih potencijala, kao i čitavog jablaničkog Okruga, pogotovu jer se kao nagrada deli otisak prvog novčića nađenog u Caričinom gradu”, kažu iz GT-a.\nInače, ovakva vrsta takmičenja je novina u streljaštvu, praktikuje se sve više jer od strelca puškom iziskuje preciznost pod pritiskom, a gađa se sa promenom stava i ograničenim vremenom za gađanje.\nDo sada u Evropi gađa se samo u Skandinaviji, Češkoj, Austriji i sada kod nas.


Guverner Mehmeti: CBK-a je preduzela sve mere za trajnu finansijsku stabilnost | Banka Qendrore e Republikës së Kosovës\nGuverner Mehmeti: CBK-a je preduzela sve mere za trajnu finansijsku stabilnost\nGuverner Centralne banke Republike Kosova, Fehmi Mehmeti prisustvuje Samitu ministra finansija, guvernera centralnih banaka i direktora poreskih uprava regiona koji se održava u Bečićima u Crnoj Gori.\nTema ovogodišnjeg skupa je : “Finansijska i monetarna stabilnost regiona deset godina od početka globalne finansijske krize ”.\nU svom obraćanju učesnicima , guverner CBK-a, Fehmi Mehmeti , izjavio da je globalna kriza nametala u agendi Centralnih banaka.\nGuverner Mehmeti je istakao da iako centralne banke razvijenih zemalja trenutno suočavaju sa izazovima prilagođavanja monetarne politike nakon olakšanja koji su učinili tokom i nakon globalnog kriznog perioda za Centralnu banku Republike Kosova, koja ima monetarnu politiku vrlo ograničenu kao rezultat jednostrane monetizacije , glavni izazov i dalje je održavanje finansijske stabilnosti.\n“Trenutno imamo veoma stabilan finansijski sektor i kontinuirano unapređujemo svoju ulogu u služenju ekonomskog razvoja zemlje. Nekvalitetni krediti u bankarskom sektoru Kosova su samo 2.9% a koeficient adekvatnosti kapitala je oko 18%. Međutim svesni smo da šokovi bankarskom sektoru često dolaze izvan banaka, odnosno od privrede, a u tom pogledu moramo biti veoma pažljivi da banke mogu da se suoče sa potencijalnim šokovima sa kojima se mogu suočiti u budućnosti. Još jedan izazov za nas je potreba za povećanjem uloge centralne banke u uticaju makroekonomskih kretanja u zemlji. Sa ograničenom monetarnom politikom, naša mogućnost da utičemo direktnije u makroekonomske pokazatelje kao što je inflacija, ekonomski rast ili čak nezaposlenost je prilično manja. Pokušaćemo u izvesnoj meri da rešimo ovaj izazov kroz razvoj makroprudencijalne politike , ali to takođe predstavlja izazov u sopstvenom umu, imajući u vidu ranu fazu njegovog razvoja u drugim zemljama”, rekao je guverner Mehmeti.\nPošto Kosovo koristi euro kao zvaničnu valutu , promene monetarne politike ne predstavljaju bilo kakav direktan uticaj na Kosovu, jer glavni trgovinski partneri na Kosovu i dalje nastavljaju da budu zemlje eurozone i regiona , koje imaju valute koje čuvaju stabilan devizni kurs prema evru.\nGuverner Mehmeti je rekao da je najveći deo kredita i depozita u bankarskom sektoru na Kosovu izražen u evrima, pa je sektor dobro zaštićen od kursnog rizika.\n“Kretanje kamatnih stopa na međunarodnim tržištima nije veoma važno , jer glavni izvor finansiranja bankarskog sektora Kosova su domaći depoziti prikupljeni unutar zemlje, dok kreditni portfolio skoro u potpunosti sastoji od odobrenih kredita unutar ekonomije zemlje. Slično evrozoni , Kosovo se takođe suočavalo sa niskim stopama inflacije, čak i sa deflacijom, u poslednjih nekoliko godina. Prevladavajuće niske cene na međunarodnim tržištima nisu ostavili bez posledice ni našu ekonomiju, negativno utičući na posebno izvozne industrije . Međutim, početak međunarodnog oporavka cena u poslednjem periodu se vrlo odražava na našem izvozu, što dovodi do povećanja vrednosti izvoza mineralnih i baznih metala , koje su glavne kategorije kosovskog izvoza. Kamatne stope na depozite i kredite , poslednjih godina su obeležili snažan pad . Trenutno , prosečna kamatna stopa na kredite je oko 6%, u poređenju sa stopom od 11% koja je bila pre samo 5 godina. Značajan uticaj na smanjenje kamatne stope na kredite bio je i pad kamatnih stopa na depozite, koje su takođe pale na veoma nizak nivo. Trenutno je prosečna kamatna stopa na depozite oko 1.3%, u poređenju sa prosekom od oko 3.5% koja je bila pre pet godina ”.\nPosebna zabrinutost prema guverneru Mehmeti, CBK je posvetila finansijsku stabilnost razvijanjem nadzornih kapaciteta i započinjanjem primene pristupa koji se zasniva na riziku.\n“Znajući da mikroprudencijalni nadzor , ne procenjuje se dovoljnim da spreči bankarske krize , mi smo razvili okvir makroprudencialne politike i funksionisali Savetni komitet Makroprudencialne politike , kao nosilac makroprudencialne politike. Na Kosovu, efekti na izloženost spoljnog sektora uglavnom se ogleda na tekućem računu platnog bilansa. Tačnije, efekti šokova iz inostranstva ogleda kroz doznake , kao i cena izvoza i uvoza. Isto tako , izvozna tražnja je svakako važan kanal, ali s obzirom na činjenicu da njihova vrednost ostaje prilično niska , promena eksterne tražnje još uvek nije a u velikoj meri odražena na Kosovu. Slično tome je i situacija sa stranim direktnim investicijama, čija vrednost je relativno niska i uglavnom je rezultat zadržane zarade stranih kompanija koje operiraju na Kosovu i od investicija naše dijaspore u nekretnine. U sličnoj situaciji je i bankarski sektor , koji najveći deo plasmana čini unutar ekonomije zemlje , dok depoziti prikupljeni unutar zemlje predstavljaju glavni izvor finansiranje”.\nNa ovom Samitu, guverner Centralne banke Republike Kosova , Fehmi Mehmeti zatražio od svih regionalnih homologa zemalja regiona da što povećaju saradnju između centralnih banak kroz različite oblike, kao što je razmena osoblja za prenos znanja kroz centralnih banaka ili saradnja u razvijanju zajedničkih projekata koje mogu koristiti dvije ili više banaka u regionu.


Dodeljene nagrade na Regionalnom forumu za Zelene ideje – ZELENE NOVINE\nPosted on 8 августа, 2013 by Zelene novine\nSolarna mobilna sušara Anice Simović iz Raške osvojila je prvo, a solarni tricikl braće Grabarević iz Subotice treće mesto.\nDrugoplasirana zelena ideja došla je iz Albanije, a reč je o nameštaju od recikliranih materijala, autorke Pezane Reksha. Sve tri pobedničke ideje nagrađene su sa po 10.000 dolara, namenjenih njihovoj realizaciji.\nKako se podseća, prethodno su, na nacionalnom konkursu koji je u Srbiji tokom maja organizovala Trag fondacija (nekadasnji BCIF – Balkanski fond za lokalne inicijative) u partnerstvu sa Fondom braće Rokfeler i Erste bankom, solarna mobilna sušara i solarni tricikl nagrađeni sa po 8.000 dolara, čime su se i kvalifikovali za regionalno takmičenje.\nCilj Foruma za zelene ideje je da podstakne pojedince, udruženja i mala preduzeća da razviju inovativne preduzetničke ideje zasnovane na principima održivog razvoja, kao i da podrži biznis ideje koje imaju najveći potencijal da ostvare značajan uticaj u određenoj lokalnoj zajednici sa što manjim negativnim efektom na životnu sredinu.\nNa nacionalnom takmičenju u Srbiji je učestvovalo 109 projekata, a prva tri su se takmičila za najbolje u konkurenciji 15 ideja iz pet zemalja regiona.\nKako je precizirano, pokretanjem posla sa solarnom sušarom za voće, povrće i lekovito bilje, prvoplasirana Anica Simović angažovaće lokalno stanovništvo koje se tradicionalno bavi proizvodnjom voća i povrća, a lekovito bilje će sakupljati na obroncima Golije i Kopaonika. Proizvodnja će se obavljati u skladu sa HACCP standardima.\nBraća Grabarević tricikl koji funkcionise na solarni pogon već koriste za prodaju sladoleda. To vozilo sa jednim punjenjem može da pređe i do 30 kilometara, odnosno da radi osam do 12 sati.\nPosted in VestiTagged TRAG Fondacija,Zelene ideje\nBeograd: Otrovali ljude a ne komarce…


JOVANOVIĆ (NARODNA STRANKA): Garantujemo da ćemo smanjiti cenu grejanja\nlista "Dragan Đilas - Beograd odlučuje. Ljudi pobeđuju"\n26.02.2018. 13:00h 26.02.2018. 13:00h\nBEOGRAD - Potpredsednik Narodne stranke Nikola Jovanović izjavio je danas da lista "Dragan Đilas - Beograd odlučuje. Ljudi pobeđuju" jedina garantuje da će smanjiti cenu grejanja u prestonici i da javna preduzeća Infostan i Parking servis više neće biti "mašine za izvlačenje novca" od građana, kaže se u saopštenju.\n"Beogradske elektrane, nisu snizile cenu grejanja, iako je cena gasa od 2014. godine pala za 25 odsto. Korigovaćemo cenu grejanja, jer toplane ovako ostvaruju ekstraprofit, a Beograđani plaćaju najskuplje grejanje u Evropi", rekao je Jovanović televiziji Naša.\nJovanović je istakao da je Infostan "veštačka tvorevina" koja naplaćuje proviziju građanima samo za sabiranje računa, a građani na uplatnicama ne vide šta tačno plaćaju.\nALEKSIĆ (NARODNA STRANKA): Vratićemo Bor građanima\nJOVANOVIĆ (NARODNA STRANKA): Autentična opozicija ima šansu da pobedi 4. marta\nNARODNA STRANKA: Beogradu potrebno više lekara koji će imati platu veću 15 odsto\n"Ili ćemo ukinuti Infostan, a njegovih 300 zaposlenih bolje rasporediti, ili ćemo ga učiniti neprofitnim preduzećem, tako da ne može da zarađuje na Beograđanima. Mora postojati jasna veza između svakog uplaćenog dinara i usluge koju je grad dužan da za taj dinar pruži", rekao je Jovanović.\nPotpredsednik stranke Vuka Jeremića rekao je da Parking servis "nepravedno globi građane", jer pored kazne, naplaćuje i 8.000 dinara samo za odnošenje nepropisno parkiranih vozila.\n"Cilj Parking servisa ne sme biti pljačka i otimanje para od građana, nego rešavanje problema parkiranja u glavnom gradu.\nTo je mašina za pravljenje ekstraprofita na račun Beograđana koji se sliva u kasu vladajuće stranke kroz provizije gradskim čelnicima i zato im je u interesu da naplate što više kazni, a ne da grade podzemne garaže", rekao je Jovanović.\nJovanović je pozvao sve građane nezadovoljne sadašnjom gradskom vlašću da 4. marta glasaju za listu okupljenu oko Đilasa, jer je to najjača lista prave opozicije koja ima najviše šansi da uzdrma vlast Srpske napredne stranke.\n"Iskoristite svoje biračko pravo dok još možete, jer ga možda sledeći put nećete imati, ako pobedi crveno-crna koalicija", kaže se u saopštenju.\n(Kurir.rs/Fonet/Foto: Fonet/Aleksandar Levajković)\nPOTPREDSEDNIK NARODNE STRANKE ZA VEĆU BEZBEDNOST U ŠKOLAMA: U svakoj treba uvesti policajca i medicinskog radnika\nPOTPREDSEDNIK NARODNE STRANKE JOVANOVIĆ: Lista na čelu sa Đilasom će iskoreniti korupciju\nPOTPREDSEDNIK NARODNE STRANKE NIKOLA JOVANOVIĆ: Uredićemo Pančevački most i izgraditi pristupne saobraćajnice ka Mostu na Adi\nNikola Jovanovićbeogradski izborilokalni izboriNarodna stranka


"Crnogorsko proljeće" traži ostavku Krivokapićeve Vlade - Leutar.net\n„Crnogorsko proljeće“ traži ostavku Krivokapićeve Vlade\n11. aprila 2021. LEUTAR Crna Gora, Vijesti 0\nPODGORICA – Građani Podgorice okupljaju se kako bi krenuli u auto-kolonu ulicama grada. Oni se nalaze na zaobilaznici kod Plantaža na Zabjelu, gdje je grafit Krsta Zrnova, čime je počeo protest grupe građana „Crnogorsko proljeće“.\nOni su proglasom obavijestili javnost da traže od ćlanova Vlade Zdravka Krivokapića neopozive ostavke.\nGrupa građana Crnogorsko proljeće poručuje da ne pripadaju političkim partijama i interesnim grupacijama oko njih.\nUčesnici skupa nose crnogorske zastave, komitske i NATO zastave, kao i krstaš barjak, a iz automobila puštaju crnogorske pjesme.\n„Mi čija su očekivanja iznevjerena i od jednih i od drugih, mi, sinovi i kćeri Crne Gore koji rezervnog sastava za život nemamo, pozivamo sve slične nama da nam se pridruže u autokolonama“, naveli su ranije u pozivu građanima da im se pridruže, prenosi „CDM„.


Kurs engleskog jezika za ekonomiste - Učimo online\nVREME JE DA UČITE S NAJBOLJIMA\nEkonomija je jedna od ključnih oblasti savremenog poslovnog sveta, a znanje engleskog je neophodno svima koji žele da se usavršavaju ili rade u datoj oblasti na međunarodnom planu. Ukoliko ste student ekonomije ili diplomirani ekonomista koji želi da unapredi svoje stručno znanje engleskog jezika, ovo je kurs za Vas.\nU sklopu nastave se koriste materijali iz jednog od vodećih magazina – The Economist, koji je obilan izvor tipskih članaka o ekonomskom svetu. Konkretni primeri koji su preuzeti iz ovog magazina pomažu pri lakšem usvajanju kako jezika, tako i stručnih termina usko vezanih za polje ekonomije.\nU toku nastave se obrađuju sledeće teme:\nDa biste mogli da pohađate kurs potrebno je da imate znanje opšteg engleskog jezika na minimalno B1 nivou.\nUčite s najboljima, jer kroz dugogodišnji uspešan online rad, kao i rad u našim kancelarijama u Beogradu, Banjaluci i Sarajevu te saradnju sa engleskim obrazovnim institucijama izrasli smo u vodeću organizaciju za učenje engleskog jezika u regionu.\nNastavu je moguće pohađati individualno ili u grupi. Navedena cena se odnosi na grupnu nastavu, cena za individalnu nastavu se obračunava u zavisnosti od broja časova koji odaberete.\nZnamo da je zanimljivije učiti zajedno sa nekim koga poznajete, tako da ukoliko dovedete prijatelja, dobijate oboje dodatnih 10% popusta.\nPREDNOSTI UČENJA SA NAMA\npripremamo vas za polaganje TOEFL i IELTS ispita\nkoristimo najsavremenije alate i metode tako da se nastava odvija uživo sa profesorom i grupom učenika\nbesplatno pohađate intenzivni kurs na Malti u trajanju od mesec dana – za više info kliknite OVDE\nkroz program kulturne razmene možete da provedite 12 meseci u SAD – u uz besplatan smeštaj, hranu i džeparac. Za više info kliknite OVDE\nimate besplatne časove konverzacije u okviru osnovnog kurs\nRezervišite mesto tako što ćete ispuniti online formular u nastavku. Posle toga ćete dobiti na mejl potvrdu da ste se uspešno prijavili, tako da OBAVEZNO proverite inbox mejla, kao i spam.\nVaš trenutni nivo znanja engleskog (obavezno)\nModel nastave (obavezno)\nIZABERI JEZIK I KURS


Za one najveće džez muzičare, žive legende žanra i prekaljene asove sa stotinama albuma i koncerata iza sebe, verujemo da će odsvirati nešto fantastično i neponovljivo u koju god situaciju da ih stavite. To može biti slučajni susret s lokalnim i neafirmisanim muzičarima na džem sešnu. Neki drugi put desiće se susret dvoje umetnika koji do tada nisu nastupali zajedno. Ili onih u kojima je sama instrumentalna postavka možda neočekivana, uzevši u obzir predistoriju njihovog bavljenja muzikom. Ponekad je to susret takozvanih all star postava u kojima su svi do jednog – ili jedne – megazvezde džeza, pa nas zaseni već i sam spisak imena koje ćemo gledati i slušati. U svim ovim slučajevima, zajednička je neverovatna lakoća s kojom se rađa magija improvizacije, onaj efekat neočekivanog, iznenađujućeg i slobodarski razigranog. Efekat neverice i uzbuđenja dok prisustvujemo stvaranju kompleksne i virtuozne, emotivne i srčane muzike, kakvu dotad nismo čuli.\nTrio u kome sviraju basista Dave Holland, saksofonista Chris Potter i tablista Zakir Hussain takva je postava iz snova, u kojoj se susreću ono najbolje iz istorije džeza i indijske muzike. Nabrajanje njihovih nagrada, saradnji s drugim legendama džeza, te diskografskih i koncertnih dostignuća, bio bi poduhvat koji iziskuje zasebnu publikaciju. Od kasnih šezdesetih do danas, Holland, Hussain i nešto mlađi Potter pojavili su se – u svojstvu lidera ili gostujućih muzičara – na stotinama albuma i zbirno su sakupili preko stotinu godina kontinuiranog i uspešnog postojanja na svetskoj džez sceni. Ovim superstarovima nisu potrebna druga referentna imena koja bi im podigla ugled; oni su ti koji svojom zvučnošću daju značaj karijerama drugih džez muzičara, koji će možda jednog dana doseći njihov zvezdani status.\nCross Currents Trio je postava novijeg datuma, ali ne i bez uporišta u prethodnim saradnjama ovih muzičara, ili istorijskom kontekstu njihovog muzičkog stila. Holland i Potter su stari znanci iz prethodnih zajedničkih postava, što se i te kako oseća u njihovom intuitivnom razumevanju na bini i improvizacijama koje zvuče poput najlepših raspisanih kompozicija. S druge strane, Hussain je ugled u svetu džeza još sedamdesetih stekao kroz saradnju sa gitaristom Johnom McLaughlinom u legendarnoj grupi Shakti, pionirima na polju susreta američkog džeza i indijske tradicionalne muzike. Njihova prethodna iskustva su garant kvaliteta. Svežina i umetnička radoznalost s kojom su započeli zajednički kreativni put, stavljajući avanturu stvaranja nove muzike ispred igranja na sigurno, garant su da će publika doživeti koncertno iskustvo za pamćenje.


"Stručnije bi povredu, koju dugo vučem, mogao da objasni klupski doktor Ilija Rosić, ali ja ću laički. Imao sam bol u kolenu, odnosno u kosti naprslinu sa kojom sam dugo igrao, ali na kraju nisam izdržao. Sada je to, hvala Bogu, konačno rešeno", rekao je Jevtović.\n"Najteže je utakmice gledati sa strane znajući da ne možeš da pomogneš ekipi. Počeo sam ponovo da igram i samo mogu da poželim svima nama što manje povreda, jer nažalost, povređeni igrač nikom ne treba. Ne zna se kome je teže, igraču ili ekipi".\n"Ja sam u dosta slučajeva na spisku za šutiranje penala prvi ili drugi, a sada se prvi put namestilo. Podsetiću da sam u bivšem klubu (Novom Pazaru, prim.aut) doneo dosta Partizanu kada sam dao gol u jednoj veoma važnoj utakmicu protiv sadašnjih komšija baš iz penala".\nPartizan je u njegovom odustvu upisao poraz od Dinama iz Kijeva u drugom kolu Lige Evrope, iako je na poluvremenu vodio sa 2:0.\n"Na veliku žalost, utakmica se završila kako se završila, ali idemo dalje, ništa nije izgubljeno. Pre dve godine smo imali šest bodova iz dve utakmice, igrali sjajno u Evropi, pa smo na kraju nesrećno ispali... Nemamo pravo na kiks, čeka nas dug put u Surdulicu i neugodno gostovanje, ali ambicija je jasna, sve osim pobede ne dolazi u obzir", rekao je Jevtović.\n"Ako želimo da prođemo, moramo da počnemo da pobeđujemo u Evropi. Bilo koja ekipa koja je u LE tu nije slučajno, tako da nas tamo očekuje veoma teško gostovanje i siguran sam paklena atmosfera. Ali, mi smo Partizan i neće nam biti prvi put da igramo u takvoj atmosferi", rekao je Jevtović.


Žene u Srbiji se više školuju, ali su manje plaćene - 24vesti\nImamo jedan od najmanjih platnih jazova u Evropi, ali su žene i dalje u podređenom položaju\nManje su plaćene, a iako završavaju više škole, teže dolaze do posla. Imaju manje plate i penzije u proseku, a više su od muškaraca angažovane na neplaćenim poslovima, onim kod kuće. I dok je doktora nauka pre dve godine više bilo među ženama nego muškarcima, njih je mnogo manje na rukovodećim pozicijama, među funkcionerima, direktorima, gradonačelnicima, ali i među članovima institucija poput SANU, u kom je prošle godine više od 90 odsto članstva bilo muškog pola.\nGotovo dve trećine poslanika u Skupštini su muškarci, a taj procenat raste kada se radi o odbornicima u gradskim skupštinama, da bi tek šest odsto mesta među gradonačelnicima i predsednicima opština prošle godine pripalo ženama.\nVisoke škole i fakultete više upisuju i završavaju žene, pokazuju podaci Republičkog zavoda za statistiku. Među upisanim studentima žena je u 2019. bilo 57 odsto, a među diplomiranim 59 odsto. Žene čine više od polovine zaposlenih u obrazovanju, zdravstvu, umetnosti, prirodnim naukama, dok su muškarci dominantni u sektoru informacione i komunikacione tehnologije, inženjerstva, proizvodnje i građevinarstva. U poslednjih nekoliko godina, tačnije od 2014. do 2019. raste procenat žena koje upisuju fakultete, a samo u 2019. u Srbiji doktoriralo je 448 žena i 344 muškarca. Više od 80 odsto doktora nauka u oblasti zdravstva te godine bile su žene, baš kao i više od 60 odsto među doktorima nauka u prirodnim naukama, statistici i matematici, kao i u umetnosti i humanističkim. Više doktora nauke među muškarcima, s druge strane, bilo je u IKT sektoru.\nUprkos tome, gotovo u svim starosnim kategorijama manje je zaposlenih žena nego muškaraca. Kada se gleda na osnovu obrazovanja, muškarci su uposleniji u svim kategorijama osim kada se radi o visoko obrazovanim gde je podjednak procenat – 65,9 odsto žena radi, za razliku od 65,6 odsto koliko je procenat muškaraca koji imaju posao sa fakultetskom diplomom. Kod onih sa srednjom školom odnos je 60:45 za muškarce, 22 odsto je zaposlenih među ženama sa nižim obrazovanjem u odnosu na 40 odsto muškaraca.\nIako je žena više među stručnjacima i umetnicima, inženjerima i stručnim saradnicima, administrativnim zanimanjima kao i uslužnim i trgovačkim, muškarci dominiraju u vojsci, zanatstvu, poljoprivredi, ali i na rukovodećim pozicijama, među funkcionerima i zakonodavcima, gde ih je 2019. bilo 67 odsto, u odnosu na 33 odsto žena.\nSamim tim, otuda i jaz među platama između muškaraca i žena, koji je pre dve godine bio u proseku 8,8 odsto.\n„Ovaj podatak svrstava Srbiju među zemlje sa najnižim platnim jazom u Evropi. Međutim, ako se zarade posmatraju prema stepenu obrazovanja ili zanimanjima, razlike u zaradama između žena i muškaraca su znatno veće od prosečnog platnog jaza, najčešće u korist muškaraca“, navodi RZS.\nŠto je manje preduzeće i platni jaz je manji, pokazuju njihovi podaci, a najveći u korist muškaraca je u kompanijama koje zapošljavaju 1.000 i više ljudi, nekih 17,6 odsto. Gledano po sektorima, žene su bolje plaćene u građevinarstvu, muškarci u prerađivačkoj industriji i trgovini, finansijskim delatnostima i poslovima sa nekretninama. Najmanji jaz je u administrativnim poslovima i obrazovanju.\n„U Srbiji su tradicionalno preduzetnici više muškarci, oni su ti koji otvaraju firme i u proseku kao gazde više zarađuju, tako da oni utiču na prosek plata. Analiza bi trebalo da ide po sektorima, da se vidi gde su razlike najviše i onda utvrdi zašto su razlike u platama takve. Imamo mnogo obrazovanih žena, ali njihov procenat u odnosu na muškarce kada se radi o otvaranju firmi je 4:1, ili 5:1. Tu je ta razlika dosta izražena“, kaže za Danas Dragoljub Rajić, koordinator Mreže za poslovnu podršku.\nŽena je više, napominje on, u poslovima koji su vezani za uslužnu delatnost, proizvodnju, a kada i dođu do viših pozicija u firmama, to su najčešće ljudski resursi, marketing, i jednim delom finansijski sektor i edukacija.\n„Na ostalim pozicijama su uglavnom dominantni muškarci i to pokazuje da smo mi i dalje patrijarhalno društvo. Poslovanje i uspeh u Srbiji traži mnogo odricanja, žene završe fakultete, nađu posao, dobiju dete i nekada odluče da ne prihvataju više pozicije, jer to znači da moraju da rade i vikendom“, ističe Rajić.\nNaš sistem je takav, kako kaže, nažalost da nemamo visoke plate i da i ako neko želi višu poziciju na poslu, mora da plati da bi mu neko čuvao dete.\n„Naše zarade su takve da dosta njih ne može to da plati, a uslovi poslovanja u Srbiji su i dalje surovi, biznis je ovde takav da morate potpuno da se okrenete tome, da morate mnogo kompromisa da pravite između porodičnog i poslovnog života, a žene su te koje prave više kompromisa“, napominje Dragoljub Rajić.\nBez obzira na to da li su zaposlene ili ne, žene, u odnosu na muškarce, dvostruko više vremena rade u kući, a upola manje vremena provode na plaćenim poslovima. Žene koje su u braku i koje imaju dete uzrasta do sedam godina, najviše vremena provode u neplaćenim poslovima, navodi se u anketi RZS, skoro celu radnu smenu. I muškarci iz ove kategorije su više angažovani u poslovima oko kuće u odnosu na sve druge – gotovo tri sata.\nNa neplaćenom poslu, onom kod kuće najčešće, muškarci provedu u proseku dva sata dnevno, žene čak četiri i po sata. Naravno, u ruralnim sredinama ovaj „kućni“ deo posla je mnogo obimniji nego u gradskim područjima.\n„Jeste da imamo žene u parlamentu, i u Vladi i kada se to vidi deluje idealno, ali to je urađeno da bi se time pokazalo Evropi kako se vodi računa o rodnoj ravnopravnosti, ali stvarnog i suštinskog pomaka nema jer te žene nisu došle znanjem, obrazovanjem, predanošću na ta mesta već zato što ih je neko tu postavio i one nemaju realnu moć odlučivanja, moć da nešto menjaju u društvu“, kaže za Danas predsednica ASNS-a Ranka Savić.\nIako se stalno radi na zakonima problem je što, kako kaže, i kada imamo zakone koji nisu loši mi ih ne sprovodimo.\n„Pomak nije onakav kakav bi trebalo da bude. Žena ima 180.000 više nego muškaraca u Srbiji, u proseku žive i pet godina duže. One su ekonomska snaga koja treba da se iskoristi i svako društvo gubi ako to ne iskoristi“, napominje Savić i podseća da su upravo skandinavske zemlje prepoznale taj ekonomski potencijal žena.\nMuškarci vode domaćinstva\nOsim u platama, muškarci su u proseku pre dve godine imali i veće penzije od žena, nekih 32.000 dinara u odnosu na 25.000 dinara koliko su mesečno te godine primale žene u starosnoj penziji.\nMuškarci su dominantni u još jednoj kategoriji koju je RZS analizirao, a to je vođenje domaćinstva. Poslednji dostupni zvanični podaci iz 2011. pokazuju da su žene dominantne samo kada su jedini član domaćinstva. U svim ostalim dominiraju muškarci, jer je procenat žena na koje se domaćinstvo vodi kada se radi o dvočlanim zajednicama ispod 30 odsto, u tročlanom manje od 25, i četvoročlanim negde oko 15 odsto.\nKada se radi o porodicama, same majke sa detetom su u 77,3 odsto i te na koje se vodi domaćinstvo, dok se u svega 8,6 odsto slučajeva u bračnim zajednicama bez dece domaćinstvo vodi na ženu, u 10,6 odsto slučajeva u bračnim zajednicama sa decom, a 26,2 odsto žena je „glava“ domaćinstva u vanbračnim zajednica bez dece, odnosno 19,5 odsto u vanbračnim sa decom.\nŠto više dece porodica ima, to je češći slučaj da se domaćinstvo vodi na muškarca. Procenat udovaca, odnosno udovica i razvedenih je veći među ženama, a neoženjenih je više nego neudatih.


Tim za civilno-vojnu saradnju (CMSE) Ambasade SAD-a u BiH posjetio FUCZ | Federalna uprava civilne zaštite\nTim za civilno-vojnu saradnju (CMSE) Ambasade SAD-a u BiH posjetio FUCZ\nU okviru ove posjete održan je radni sastanak na kome se, između ostalog, razgovaralo o temama kao što su sistem ranog upozoravanja, edukacija o podizanju svijesti u odnosu prema okruženju te prevenciji prirodnih i drugih nesreća na nivou osnovnog i srednjeg obrazovanja i jačanje odgovora lokalne zajednice na prirodne i druge nesreće. Jedna od tema bila je vezana za buduću saradnju kao i iskustva proistekla iz prethodne saradnje FUCZ i Ambasade SAD-a u BiH. Direktor FUCZ Fahrudin Solak osvrnuo se i na saradnju u oblasti obuka na kojima su učestvovali predstavnici FUCZ i koje će se nastaviti u narednom periodu što će dodatno koristiti osposobljavanju pripadnika FUCZ za njihove trenutne i buduće misije.\nČlanovi tima za civilno-vojnu saradnju (CMSE) Ambasade SAD-a u BiH, koji su preuzeli dužnost od prethodnog tima koji je završio misiju, posjetili su danas Federalnu upravu civilne zaštite (FUCZ) kako bi novi tim uspostavio kontakt sa rukovodstvom ove Uprave i nastavio započetu saradnju. Obje strane složile su se da je potrebno jačati lokalnu zajednicu i resurse civilne zaštite na nivou općina kako bi se što bolje odgovorilo na prirodne i druge nesreće a prioritet buduće saradnje i djelovanja biće općine sa malim budžetom koje su ugrožene prirodnim i drugim nesrećama.\nU okviru ove posjete održan je radni sastanak na kome se, između ostalog, razgovaralo o temama kao što su sistem ranog upozoravanja, edukacija o podizanju svijesti u odnosu prema okruženju, prevenciji prirodnih i drugih nesreća na nivou osnovnog i srednjeg obrazovanja i jačanje odgovora lokalne zajednice na prirodne i druge nesreće. Jedna od tema bila je vezana za buduću saradnju kao i iskustva proistekla iz prethodne saradnje FUCZ i Ambasade SAD-a u BiH. Direktor FUCZ Fahrudin Solak osvrnuo se i na saradnju u oblasti obuka na kojima su učestvovali i predstavnici FUCZ i koje će se nastaviti u narednom periodu i što će dodatno koristiti osposobljavanju pripadnika FUCZ za njihove trenutne i buduće misije.\nSastanak je ocijenjen veoma uspješnim, a dogovorene su konkretne aktivnosti buduće saradnje.\n« Zahvalnica Olimpijskog komiteta BiH FUCZ za podršku u pripremi i uspješnoj realizaciji EYOF-a 2019\tSažetak redovnog izvještaja o stanju u Federaciji BiH, za dane 21./22.02.2019.godine, do 10:00 sati »


Oštećen Železnički most u Ovčar Banji: Danas kreće sanacija pruge Kraljevo - Požega - POŽEGA ONLINE\nOštećen Železnički most u Ovčar Banji: Danas kreće sanacija pruge Kraljevo – Požega\nDanas počinju radovi na popravci oštećenja na železničkom mostu, na pruzi Stalać – Kraljevo – Požega, odnosno na deonici puta Čačak – Ovčar Banja.\nU toku su pripremni radovi koji obuhvataju dopremu materijala, opreme i saobraćajne signalizacije, a početak radova planiran je za 15. novembar 2021. godine na zahtev izvođača radova.\nOštećenja železničkog mosta nastala su kao posledica udara vangabaritnih drumskih vozila u konstrukciju mosta.\nRok za završetak radova je 38 kalendarskih dana.\nU skladu sa odredbama pravilnika o tehničkim uslovima i održavanju donjeg stroja železnčkih pruga, postupkom javne nabavke izabran je izvođač radova „Bricken” Novi Sad, u zajedničkoj ponudi sa „MDB Gradnja” i „Traffic design”, koji će izvoditi radove na popravci oštećenja koja su nastala na ovom železničkom mostu, na pruzi Stalać – Kraljevo – Požega.\nVrednost radova iznosi oko osam i po miliona dinara.\nTokom izvođenja radova na popravci oštećenja na železničkom mostu, biće promenjen način regulisanja drumskog saobraćaja na ovoj lokaciji.\nTokom popravke železničkog mosta, drumski saobraćaj na ovoj lokaciji odvijaće se neizmeničnim propuštanjem vozila jednom saobraćajnom trakom.\nPrvo će za saobraćaj drumskih vozila biti zatvorena desna saobraćajna traka u smeru ka Požegi.\nOrganizacija regulisanja drumskog saobraćaja i postavljanje saobraćajne signalizacije je u obavezi izvođača radova.\n„Infrastruktura železnice Srbije” upozorava i apeluje na vozače drumskih vozila da u zoni izvođenja radova poštuju signalizaciju i voze pažljivo i odgovorno, sa ciljem očuvanja bezbednosti svih učesnika u saobraćaju.\nRadovi se izvode prema urađenoj tehničkoj dokumentaciji i prema Projektu saobraćaja i saobraćajne signalizacije.\nZa radove na popravci oštećenja na ovom železničkom mostu postoji saglasnost JP „Puteva Srbije” i Rešenje o odobrenju, koje je izdalo Ministarstvo građevinarstva, saobraćaja i infrastrukture.\nSloga usamljena na čelu tabele


Dan online - Podgoricom: Podgorica potpisuje 10 sporazuma - 2017-09-13\nPodgoricom FORUM 16 PLUS JEDAN OKUPIĆE GRADONAČELNIKE IZ GRADOVA KINE, SREDNJE I ISTOČNE EVROPE\nPodgorica domaćin značajnog međunarodnog skupa Podgorica potpisuje 10 sporazuma\nU Podgoricu dolazi gradonačelnik Pekinga Chen Jining koji će učestvovati na Forumu 16 plus 1, jednom od najvećih međunarodnih skupova koji se u protekloj deceniji održavaju u Crnoj Gori. Forum će trajati dva dana 14. i 15. septembra.\nU okviru Foruma predviđeno je potpisivanje deset sporazuma o saradnji koji će predstavljati bazu za dalju promociju potencijala svih zemalja učesnica iz oblasti obrazovanja, industrijske proizvodnje, prerade, energetike, zaštite životne sredine, saobraćajne infrastrukture, saobraćaja i poljoprivrede, rekao je Slavoljub Stijepović, gradonačelnik Podgorice povodom drugog susreta gradonačelnika glavnih gradova Srednje i Istočne Evrope i Kine. Za Stijepovića je od posebnog značaja potpisivanje sporazuma o saradnji između Biroa za promociju investicija grada Pekinga i Biroa za ekonomsku saradnju i biznis zajednicu Podgorice.\n- Od posebnog značaja je i potpisivanje dva memoranduma između grada Pekinga i opština u okviru Glavnog grada Golubovci i Tuzi. Ovaj forum je jedan od najvećih skupova koji se dešava u Crnoj Gori i predstavlja priliku da se pokažemo kao dobri domaćini da na najbolji način predstavimo naše potencijale. Imamo potvrdu iz kabineta gradonačelnika Pekinga da će biti naš gost. U okviru Foruma biće organizovana još jedna konferencija gradova Jugoistočne Evrope na temu lokalna vlast za zajednička društva u Jugoistočnoj Evropi, koja će omogućiti razmjenu iskustava, mogućnosti zajedničke turističke ponude regije i dosadašnjim iskustvima privatno- javnog partnerstva. Delegacije će obuhvatiti preko 100 privrednika iz različitih oblasti, te pozivam privrednike da učestvuju i da predstave potencijale na pravi način. Forum je prilika za uspostavljanje saradnje u oblasti kulture, te će biti organizovana izložba fotografija „Čudesni Peking” i koncert pekinškog sinfonijskog orkestra sa 90 muzičara – najavio je Stijepović.\nVatroslav Belan, nacionalni koordinator u mehanizmu saradnje NR Kine i zemalja Centralne i Istočne Evrope, kazao je da Forum 16 plus jedan predstavlja dobru platformu za saradnju u raznim oblastima. On je istakao da su u ovoj godini u jednom od kineskih gradova otvorili nacionalnu kuću Crne Gore za prezentaciju turističke ponude.\n- Crnu Goru smo pozicionirali kao turističku destinaciju u svim ponudama i od ove jeseni pokazaće određene rezultate. Tu je i otvaranje avio linija između Kine i zemalja Centralne i Istočne Evrope. Od ove jeseni će turisti redovno posjećivati Crnu Goru i boraviti pet dana – istakao je Belan.\nOperativni direktor Foruma Vladimir Rajčić istakao je da je 160 učesnika iz Kine, a 50 iz zemalja Centralne i Istočne Evrope.\n- Imamo tri značajna dijela a to su paneli, zeleni grad, biznis forum i uloga lokalnih samouprava u kreiranju poslovnog ambijenta. Pozivamo što veći broj privrednika da se priključi Forumu. Imamo najavljeno prisustvo 50 kompanija iz Kine i isto toliko iz Crne Gore – kaže Rajčić.\nNe zna se kandidat za gradonačelnika\nSlavoljub Stijepović juče nije konkretno odgovorio da li je istina da će kandidat za gradonačelnika na sledećim lokalnim izborima biti njegov zamjenik Časlav Vešović.\n- To je neozbiljno i neprikladno licitiranje sa imenima. DPS je velika, najveća i najjača partija, i kada to dođe na dnevni red će kao i uvijek u skladu sa procedurama, od široke kadrovske baze u našoj partiji sigurno izabrati onog kandidata koji će pobijediti na predstojećim lokalnim izborima – smatra Stijepović.


Ukrajina će Međunarodnom sudu predati prepisku sa Rusijom - 08.03.2017, Sputnik Srbija\nMinistarstvo spoljnih poslova Ukrajine odlučilo je da podnese Međunarodnom sudu pravde sve diplomatske note predate Rusiji od početka sukoba u Donbasu... 08.03.2017, Sputnik Srbija\n© AFP 2021 / Bas Czerwinski / ANP Međunarodni sud pravde u Hagu tokom rasprave između Ukrajine i Rusije\n„Gospodin Rogačov (predstavnik Rusije Ilja Rogačov) kaže da Ukrajina nije davala Rusiji konkretne slučajeve narušavanja. On kaže da je svaki dokument sadržao samo opšte stvari. Međutim, on nije pružio sudu sve dokumente diplomatske prepiske, bez izuzetka“, navodi list reči predstavnika kijevske delegacije, američkog advokata Dejvida Zionca.\nPrema njegovim rečima, Kijev nije ranije planirao da „preplavi sud tolikim obimom dokumenata“, ali sada će note biti predate u celosti.\nRanije je u sudu UN delegacija Rusije saopštila da je u leto 2014. godine u Donbasu bilo 17 sistema „buk“ Oružanih snaga Ukrajine.\nTokom saslušanja u Hagu, Kijev je optužio Moskvu za podršku terorizma i isporuke oružja u Ukrajinu, kao i diskriminaciju krimskih Tatara i Ukrajinaca na teritoriji Krima.


Kada dete može da ostane samo u kući? - Roditelj Portal\nHome Školski uzrast Kada dete može da ostane samo u kući?\nPosted By: Jovana Stojanovićon: decembar 18, 2011 In: Školski uzrastNo Comments\nRitam modernog života i duže radno vreme roditelja razlog su zbog kojeg većina osnovnoškolaca ostaje sama u kući, jer mnoge škole nemaju produženi boravak.\nKada je „pravi“ trenutak da dete ostane samo, kako ga pripremiti na to i naučiti da se snađe u nepredviđenim situacijama, samo su neka od pitanja koje muče roditelje. Kako proceniti da je dete dovoljno zrelo da bude samo u kući i kako to može da utiče na njegov razvoj?\nUkoliko mislite da je dete zrelo, napravite „generalnu probu“, odnosno neka bude samo u kući nekoliko sati, a posle sa njim ragovarajte kako je provelo vreme. Objasnite mu kako treba da reaguje u slučaju da mu neko nepoznat zvoni na vrata, šta treba da radi u slučaju požara, nestanka struje ili poplave. Dete ne bi trebalo da bude samo ako ne ume samostalno da podgreje obrok i mora da zna da koristi telefon, da bi moglo da pozove roditelje ukoliko mu je potrebna pomoć. Kada o ovakvim stvarima razgovarate sa detetom vodite računa da vas razume, odnosno da pričate za njega prihvatljivim rečnikom.\nBez obzira koliko je dete zrelo i odgovorno, sa vidnih mesta sklonite sve potencijalno opasne predmete, lekove, hemikalije, upaljače… Povremeno proveravajte dete telefonom ili zamolite komšiju da obiđe dete. Ako se mališan ponašao onako kako ste se dogovorili, obavezno ga pohvalite i nagradite jer ćete mu na taj način pokazati da ste ponosni na njega i da je dobro postupao. Pohvale i nagrade pozitivno utiču na dečje samopouzdanje, a sama činjenica da ste detetu dozvolili da bude samo u kući biće za njega podsticaj, jer će znati da imate poverenja u njega.


Novi zabavni park kao konkurencija Dizniju\nKineska kompanija „Dalijan Vanda“ otvorila je svoj drugi zabavni park u zemlji i time povećala konkurenciju u odnosu na američku kompaniju „Volt Dizni“ (Walt Disney), preneo je danas Bi-Bi-Si (BBC).\nPrvi posetioci su u subotu u kineskom gradu Hefeju posetili novi zabavni park u kome se nalaze hoteli i šoping centar.\nKompanija planira da izgradi još 20 takvih parkova širom Kine do 2020. godine.\nU maju je kompanija otvorila svoj prvi zabavni park u Nančangu par nedelja pre otvaranja Diznijevog parka u Šangaju na čijem otvaranju je vlasnik kompanije Vang Djianlin rekao da želi da se odmakne od uvoza sa Zapada i da osnuje globalni brend baziran na kineskoj kulturi.\nOve kompanije imaju različite strategije, kompanija „Volt Dizni“ želi da se proširi u Šangaju dok kompanija „Dalijan Vanda“ traži manja i jeftinija mesta.\nSlavni glumac u depresiji: Gotovo je, znam da nikad neću imati porodicuŽenama ne možeš ugoditiAnđelina o Bredu prvi put nakon razvoda: Mi smo porodica, prebrodićemo ovaj period (video)Demantovala medijske natpise: Anđelina na premijeri filma lepša nego ikad (foto)Glumica u prenosu pokazala gole grudi, posle se svima izvinjavala (video)Misli poznatih


AMERIKA OBJAVILA DOKUMENTE: Evo kako je Klinton rušio Miloševića\nAMERIKA OBJAVILA DOKUMENTE: Evo kako je Klinton rušio Miloševića\nPredsednik SAD Bil Klinton preuzeo je na samitu Pakta za stabilnost Jugoistočne Evrope održanom jula 1999. godine u Sarajevu obavezu da sa 12 miliona dolara pomogne opozicioni pokret u Srbiji. Taj iznos bio je namenjen strankama, nevladinim organizacijama, sindikatima, studentskim udruženjima i nezavisnim medijima, kako bi se stvorilo jedinstvo u rušenju režima Slobodana Miloševića.\nDa je tadašnja SRJ u drugoj polovini 1999. godine bila u fokusu američke spoljne politike svedoče dokumenti koje je objavio Nacionalni arhiv SAD. Reč je o aktima koje je koristio Bil Klinton u vreme kada je bio predsednik Amerike, kao i prepiska njegovih savetnika i saradnika. U dokumentaciji koji su prvi put izašli na svetlo dana nalazi se i zbirka depeša nazvanih „Krug oko Srbije“, koje govore o mreži radio-predajnika raspoređenih u susednim zemljama. Rad ovih medija Amerika je izdašno pomagala, kako bi se smanjio uticaj državnih medija u ratom rastrzanoj SR Jugoslaviji.\nReč je o radijskim programima koji su se emitovali iz susedstva na talasnim dužinama koje su omogućavale slušanje u Srbiji. Uglavnom je emitovan i preuziman program na srpskom jeziku „Glasa Amerike“ i „Slobodne Evrope“, kao i ostalih stranih i domaćih radio-stanica.\n– Zajedno sa našim saveznicima, radićemo na jačanju režima oštrih sankcija usmerenih ka Miloševiću i njegovim saradnicima, koji će do kraja da iscrpu srpsku ekonomiju. Cilj nam je ohrabrivanje opozicije da se ujedini i fokusiranje na demokratsku transformaciju, kao i jačanje napora da do srpske javnosti dopremo informacijama uz pomoć „Prstena oko Srbije“ – kaže se u depeši američkih diplomata.\n– Razumem vaše brige oko Kongresa, iako mislim da je važno da pokažemo da pratimo predsednikovu javno preuzetu obavezu. To je posebno važno onima u Kongresu koji brinu o demokratskim naporima. Dejvid (Halperejn, u to vreme zvanični pisac govora Bila Klintona. prim. aut.) neka odluči kako će izbalansirati dve strane medalje u govoru. Proveravam podatke o sumi potrošenoj na demokratizaciju Srbije. Sumnjam da postoji, ali možda je moguće. Sigurno ćemo reći da naši saveznici, kao i mi, snažno podržavaju demokratsku opoziciju u Srbiji, i izjavama i sredstvima.\nIz objavljenih depeša vidi se da je u projektu „Prsten oko Srbije“, čiji je cilj bio proboj objektivnih informacija i izveštaja o situaciji u Srbiji, učestvovala i – Hrvatska. O tome svedoče izveštaji američkih diplomata koji su aprila 1999. godine uspostavili kontakt sa zamenikom ministra za telekomunikacije u Vladi Hrvatske Dominikom Filipovićem. Tom prilikom je dogovoreno da HRT ustupi Amerikancima svoj predajnik Kula u Belju u Slavoniji za emitovanje programa usmerenih na Miloševića i režim u Beogradu.\nJedan od zadataka medijskog prstena koji je Srbiji nabacila Klintonova administracija bio je da informiše i iznosi dokaze o zločinima srpskih snaga na Kosovu i Metohiji. U vreme najžešćih napada na srpski narod na KiM, kada su posle povlačenja vojske i policije retki Srbi ostavljeni na milost i nemilost albanskim teroristima, Amerikanci nisu krili zadovoljstvo zbog „stabilizacije prilika u pokrajini“. Na to u pismu senatoru Karlu Levinu ukazuje Mona Sutfen, visoki zvaničnik Bele kuće, koja i danas službuje u Obaminoj administraciji.\n– Ostaje još dosta toga da se uradi. Stejt dipartment je ažurirao publikaciju „Brisanje istorije“ o etničkom čišćenju na Kosovu i ona može da se distribuira za srpsku publiku. Ali nedavna epizoda javnog neslaganja sa njegovim navodima ukazuju da su mnogi srpski građani polako upali u stege samodestruktivne Miloševićeve politike – kaže se u pismu Sutfenove.\n„Prsten oko Srbije“ deo Klintonove dokumentacije samo je mali deo objavljene građe američke administracije iz tog perioda. U istom setu su beleške njegovih savetnika i drugi akti. Biće objavljeni i zapisi savetnika Majkla Voldmana koji je pisao govore Klintonu i savetnika za domaću politiku Ajra Magazinera.\nZnali smo za medijski prsten oko i u Srbiji i više nego što otkrivaju dokumenti ali bitne informacije su finansiranje pojedinaca i podrška ciljnim grupama koje su radile protiv sistema, verujem da su mnogi iz tog perioda postali poznate ličnosti zahvaljujući logistici sa zapada, otkrivanjem tih kanala ukazuje da SDB nije grešila u praćenju i otkrivanju antidržavnog delovanja lidera nekih opozicionih grupa ...


Dodik odgovorio Austriji: Da li ste sada svjestni šta ste uradili mojoj zemlji – CIK Media\nDodik odgovorio Austriji: Da li ste sada svjestni šta ste uradili mojoj zemlji\nNovember 7, 2018 Cik Media vijesti 0\nPredsjednik Republike Srpske Milorad Dodik odbio je susret sa austrijskim ambasadorom Martinom Pammerom, jer je kao diplomatski predstavnik Austrije u BiH činio sve da do željene saradnje ne dođe.\n“Svojim pristrasnim nastupima veoma često ste izlazili iz okvira dobrog diplomatskog ponašanja i time nas udaljavali od željene saradnje sa državom koju izuzetno poštujemo i sa kojom smo htjeli da sarađujemo”, istakao je predsjednik RS u pismu upućenom Pammeru nakon što je austrijski diplomata zatražio sastanak sa Dodikom.\nDodik je u pismu naveo da Republika Srpska i on lično imaju veliko poštovanje za državu Austriju i godinama su činili sve da imaju dobru saradnju, zasnovanu na uzajamnom poštovanju.\n“Svojim djelovanjem i javnim istupima grubo ste se miješali u unutrašnja pitanja u BiH, otvoreno favorizujući određene, po pravilu bošnjačke politike u BiH, čime ste svoju državu lišili objektivnog utjecaja u BiH”, naglašava se u pismu.\nPredsjednik RS-a i novoizabrani član Predsjedništva BiH u pismu je kazao da je austrijski diplomata samo prije nekoliko mjeseci učestvovao u neobjašnjivom skandalu u Trebinju, kada je grubo i bahato napao grupu penzionera, koja mu nije dozvolila da ih fotografiše, da bi nakon toga obmanjivao javnost da je napadnuti.\n“Da li ste razmišljali kakvu štetu ste nanijeli i Republici Srpskoj i srpskom narodu kreirajući izmišljotinu o navodnom napadu na jednog diplomatu”, upitao je Dodik u pismu upućenom Pammeru.\nPredsjednik RS-a je naglasio da je austrijski diplomata otvoreno i nekritički iskazivao podršku visokom predstavniku u BiH, koji je takođe izlazio iz okvira prihvatljivog ponašanja i kršio odredbe međunarodnog sporazuma i međunarodnog prava.\n“Ovo su samo neki od razloga zbog kojih sam prisiljen da odbijem susret sa Vama, a po dolasku na dužnost člana Predsjedništva BiH o Vašem radu u Sarajevu upoznat ću sve relevante državne organe Austrije. Izražavam duboko poštovanje prema državi Austriji sa kojom Republika Srpska, uprkos Vašim naporima, sarađuje i nadamo se sarađivat će i dalje, posebno nakon Vašeg odlaska”, poručio je predsjednik Dodik.\nDavor je vidjeo da policija ide ka njemu, ovo ih je pitao, a onda su se ljudi skupili oko njega\nStanivuković se obratio cijeloj državi: Sada su mi ovo uradili, a ja imam porodicu\n“Ne dozvolite Dodiku ovo – to je njegov plan”\nBalkan pognuo glavu: Čujete li šta pjevaju maturanti u Hrvatskoj?\nKravčenko rekao – pošto znam ko ste vi, nemam ništa protiv vašeg naroda, ali”\nProcurjele poruke koje mogu rascijepiti BiH: Novac poslat, postupam po dogovoru\nSituacija eskalira: Komšiću, NE PADA MI NA PAMJET\nKada je Dodika komandant EUFOR-a pitao za uniforme poneo se KAO DIJETE


U sredu protest borskih privrednika - Bor 030\n27. januara 2022. | 06:44\nNaslovna Vesti Ekonomija / BIZ U sredu protest borskih privrednika\nU sredu protest borskih privrednika\n30.3.2021. | 21:17\nUdruženje preduzetnika grada Bora najavilo je za sredu 31. mart miran protest ispred Gradske uprave grada Bora nezadovoljni protivepidemijskim merama države kojima je ograničeno poslovanje mnogih uslužnih delatnosti.\nUgostiteljski objekti, ali i zanatske i uslužne delatnosti, pored zdravstvenih radnika koji već godinu dana rade u crvenoj kovid zoni, pretrpeli su najteži udar pandemije virusa korona. Osim što mesecima praktično i nemaju zaradu, a uredno plaćaju sve doprinose, sve češće podležu novim protivepidemijskim merama i zatvaranju.\nUz osnovne troškove zakupa, komunalije, račune za utrošenu električnu energiju, grejanje, osnovna sredstva za rad, mnogi ističu da posluju na ivici egzistencije. Mnoge od radnji su već zatvorene ili u statusu mirovanja širom Srbije. Sa druge strane prehrambene i trgovinske radnje su stalno pune i često u njima boravi i više od dozvoljenog broja ljudi.\nVlasnici radnji uslužnih delatnosti i ugostitelji kažu da ih najviše ljute dvostruki aršini jer su njihovi objekti nepravedno etiketirani kao leglo zaraze, a redovi u Lidlu, svakodnevni i posebno oni u vreme akcija – iako to realno jesu, država i ne vidi kao potencijalno mesto širenja kovida.\n„Poštovani sugrađani, kolege, komšije, prijatelji, pozivamo vas da u sredu 31. marta u 15 časova prisustvujete mirnom protestu ispred Gradske uprave Bor. Godinu dana se žrtvuju iste delatnosti, bez skoro nikakve pomoći države i to nikako nije u redu.\nNa ivici egzistencije su ne samo ugostitelji već i frizeri, fotografi, muzičari, dekorateri… Dođite, podržite, da makar vide koliko je nas u ovom gradu u velikom problemu“, navodi se u pozivu na protest Udruženja preduzetnika Grada Bora.\nPredstavnici privrednika sastali su se prošle nedelje sa gradonačelnikom Aleksandrom Milićem. Na sastanku je postignut dogovor o paketu pomoći Grada Bora preduzetnicima vrednom 2,8 miliona dinara.\n„Kako su naši preduzetnici oslobođeni plaćanja komunalnih taksi za prva dva meseca u ovoj godini, ta mera će biti produžena na još četiri meseca, a takođe biće oslobođeni plaćanja zauzeća javnih površina za 99 odsto. To znači da će grad Bor za ukupno šest meseci direktno pomoći privredi sa 2,8 miliona dinara„, kazao je Milikić.\nŽivković: Prekršajni nalozi zbog ugrožavanja bezbednosti u saobraćaju predstavljaju ciljano uznemiravanje i zastrašivanje\nUčesnici protesta u Boru dobili prekršajne prijave, kazna 5.000 dinara\nKišni protest u Boru obeležili manji incidenti i kolo [FOTO]


Najveću "Folksvagenovu" aferu slučajno otkrio - student\nNajveću „Folksvagenovu“ aferu slučajno otkrio – student\nM. K. 18. oktobra 2017. 19:23\nŠvajcarski student Mark Beš i dvojica kolega sa studija na američkom Univerzitetu Zapadne Virdžinije, istraživali su kako je Folksvagen uspeo da napravi dizel koji ispušta toliko malo štetnih gasova i tako, sasvim slučajno, otkrili veliki skandal u vezi sa dizel motorima.\nInstitut za istraživanje emisije izduvnih gasova profesora Dena Kardera imao je dosta iskustva sa ovakvim testovima i što je bilo presudno, piše nemački Špigl, mobilne uređaje sopstvene proizvodnje, kojima se emisija izduvnih gasova testira u realnim uslovima, prenosi Blic.\nKako se navodi, obično se automobili prilikom ovakvih testova postavljaju u garažu na točkovima koja simulira kretanje u saobraćaju, a u takvim uslovima, odgovarajući softver može da prevari „ispitni sto“, što nije moguće s testovima koje su na ulici obavili Beš i dvojica njegovih indijskih kolega.\nRezultati koje su dobili, zapanjili su ih – testirani „folksvagen pasat“ izbacio je 20 puta više štetnih materija u vazduh nego što je dozvoljeno, a „folksvagen džeta“ čak 25 puta više.\n„Pomislio sam, da nisam nešto pogrešio, da li je sa instrumentima sve u redu“, kazap je Beš i dodao da su provere potvrdile da je Folksvagen sistematski manipulisao softver u vozilima.\n„Uopšte nam nije bio cilj da nekoga raskrinkamo. Bio je to mali istraživački rad, koji se razvio u nešto krupno. Posle prvih izveštavanja medija o dizel skandalu bilo je gotovo s normalnim studentskim i inženjerskim životom „, rekao je Beš.